
Lõikustänu 


Mulle meeldivad värvid, 

mis sügis on toonud, 

tema tuumakas küpsus ja töö. 
Mulle meeldivad annid, 

mis Jumal on loonud - 
inimlaps võta, täna ja söö. 


Mulle meeldivad ploomide ümarad paled, 
õunte naeratus roosakas, lai. 

Kapsad tüsedad, porgandid saledad, 
tomati põsele päike teind pai. 


Meie tööst, Isa õnnistusest, mullast 
sai põllule vili ja lauale leib. 
Vihmasagarast, päikesekullast 

on ikka toidetud meid. 


Mulle meeldib tänulik süda, 

Isa heldusest rõõmus meel. 
Kiitkem Teda, kiitkem kõik Teda. 
meil on rahu ja leiba on veel. 


MAIRE SIMM 

Koduteele number, mida sa käes hoiad, keskendub loodushoiu 
teemale. Miks me kristliku ajakirjana just selle teema fooku- 
sesse võtsime? Osaliselt seetõttu, et tegemist on teemaga, mis 
on ühiskonnas päevakorral — sellel laineharjal on hea ja vajalik 
kajastada loodushoiu teema kristlikku vaatevinklit. Kuid 
olulisemaks põhjuseks pean seda, et loodusest kui Jumala 
loomingust hoolimine peaks olema meie kui kristlaste mõtte- 
viis ja elustiil igal ajal, ka siis, kui maailm selle teemaga ei 
tegele. 

Eesti Kirikute Nõukogu on kuulutanud käesoleva aasta 
loodu(s)hoiu aastaks ning EKN-i poolt korraldatud seminaril 
põhjendas teoloog Tauri Tölpt loodushoiu teemaga tegele- 
mist kristlaskonna poolt järgmiselt: 

Kutse aktiivsemaks tegutsemiseks kristliku ökoloogia vallas 
ei ole vaid moodsa ajastu vooluga kaasa minemine. Vastupidi. 
Tegemist on iidse kutsega mõista seda algset ülesannet ja vastu- 
tust, mille Jumal andis maailma loomisega vanale Aadamale: 
hoolitseda loodu eest ja viia see pühitsusse Jumalaga. Pattu- 
langemise tagajärjena hakkas inimene Jumala tahtest lahti öel- 
nuna loodut oma egoistlike soovide tarbeks ekspluateerima. 
Loodu viimine pühitsusse Jumalaga realiseeriti alles uues 
Aadamas. Kristuse lunastustöös on jumalikule pääsemisele kut- 
sutud kogu inimkond ja kogu loodu. Palves ja Kristuse osaduses 
kantud eluviisis muudab inimene pidevas meeleparanduses oma 
mõttelaadi, piirates pattulanguse tagajärjel aina kasvavat iha ja 
õigustust tarbida loodut ekspluateerides — et anda heapereme- 
helikult kogu loodu tänupalves tagasi Loojale pühitsemiseks ja 
kirgastamiseks. 

Loodu(s)hoiu teema puhul ei ole küsimuseks üksnes see, 
kui pika aja jooksul laguneb kilekott ning kui kiiresti hävinevad 
inimtegevuse tagajärjena taime-, looma- ja linnuliigid. Lisaks 
loodut ekspluateerivatest mugavustest ja harjumustest ajen- 
datud tarbimisvalikutele ja vastutusele süveneva sotsiaalse 
ebavõrdsuse ja tulevastele põlvedele elamiskõlbmatu maa- 
ilma pärandamise eest on Jumala loodust hoolimise ja hooli- 
matuse teema seotud väärtushinnangute, elustiili, mõtteviisi 
ja suhetega Jumala ja inimese, inimese ja inimese ning inimese 
ja loodu vahel. 

Kas meie, kristlased, oleme valmis loodu(s)hoiu osas meelt 
parandama? Võib ju pugeda vabanduse taha, et minust nagu- 
nii midagi ei sõltu. Maailma muutmine algab Jumalale sõna- 
kuulelikust südamest... 

n-». ja siis saame tajuda ka seda, mida tähendab, et me 
loodame Jumalale. “ (T. Tölpt) 

MARJANA LUIST, 
toimetaja 


EESTI KIRIKUTE 
NÕUKOGU 

AVALDUS ,, ARMASTAME 
LOODU/(S)T” 


Eesti Kirikute Nõukogu on mures öko- 
loogilise olukorra pärast maailmas. 
Samas otsime võimalusi praktiliseks 
koostööks kristlike konfessioonidega. 
Ökoloogilised teemad ning ühine mure 
loodu olukorra pärast ühendab kristlasi 
aina rohkem nii mõtte- kui elulaadis. 

Keskkonnasäästlik ja roheline mõt- 
teviis on ülimalt aktuaalne. Tänu sellele 
pakub looduhoid häid võimalusi dia- 
loogiks laiemalt, ka kirikukaugete ini- 
mestega. 

Antud teemavaldkond on hea kokku- 
tulemise ja koostöö võimalus ka kiriku 
ja teaduse vahel. Ühelt poolt vajavad 
kirikud Jumala kingitud loodu pare- 
maks hoidmiseks kindlasti teadlaste 
abi, kellelt saada täpsemat teavet loo- 
duse tervisliku seisundi kohta ja kelle- 
ga konsulteerida efektiivsete loodus- 
hoiumeetodite osas. Teisalt saavad 
kirikud teadlaste kõrval meelde tule- 
tada, et puhtalt tehnoloogiaga me öko- 
loogilist kriisi ei lõpeta, vaja on ka 
inimkonna mõtteviisi ja suhtumise 
muutumist. 

Me armastame loodu(s)t, kuna selle 
Loojaks on Jumal, kes on armastus ja 
kutsunud meidki armastama. 

Me parandame meelt, kuna oleme 
patuste inimestena eksinud Jumala ja 
tema loodu vastu, kahjustades nii oma 
loomispärast olemist kui ka suhet Looja 
ja kogu looduga. 

Me hoiame loodut, kuna Looja on 
usaldanud selle meie kätte, et me selle 
eest tema tahte järgi hoolt kannaksime. 

Me teadvustame, et kuna Kristuses 
võetakse kokku kõik, mis on taevas ja 
maa peal, on meie missioon siin maa- 
ilmas olla jumalanäoline uus loodu, kes 
kannab hea majapidajana hoolt kõige 
eest, mis kuulub algselt ja viimselt 
Jumalale. 

Me kutsume Jeesust järgides õppi- 
ma ja õpetama head loodu(s) hoidlikku 
eluviisi. 

Vastu võetud EKNi töökoosolekul 
16. juunil 2020 

JUTLUS 


Õigeksmõistetud 
inimesena kaduvas 


looduses 


irjas roomlastele räägib 
Paulus ühest ägamisest, 
kus ta kõrvutab loodu äga- 


mist kristlase omaga: ,, Me ju teame, 
et kogu loodu ägab üheskoos sün- 
nitusvaludes tänini; ent mitte üks- 
nes loodu, vaid needki, kellel on 
Vaimu esmaand, ka meie ise ägame 
iseenestes, oodates lapseõigust, 
oma ihu lunastust.“ (Rm 8:22, 23) 
Ägamine on kreeka keeles stena- 
zomen, mis on antud edasi kestva 
oleviku vormis, ehk et mõlemad 
ägavad praegu, seda võiks ka tõl- 
kida: igatsema ja ootama, kuid 
lõpuks mõlemad ka vabastatakse 
»kaduvuse orjusest“ (8:21). 

Seega — loodu on praegu alluta- 
tud kaduvusele (8:20), mis sai al- 

guse Eedeni aias inimese tehtud ot- 
susest — astuda üle Jumala käsust. 
Ja ometi just sellele inimesele oli 
Jumal andnud valitseda kalade, lin- 
dude ja loomade üle ning harida ja 
hoida maad. Kas peale pattulan- 
gemist muutus inimese ülesanne 
hoida maad? 

Piibel annab sellele ise vastuse, 
öeldes, et Jumal ei võta inimeselt 
tema vastutusala ära, kuid selle 
kvaliteet muutub — ta ütleb, et 
nüüdsest käib maa hoidmisega kaa- 
sas vaev. Inimese vahekord Juma- 
laga sai rikutud ning see tõi kaasa 
teised kõrvalmõjud. Selle vahekor- 
ra taastamine saab põhiteemaks 
Piibli järgnevatel lehekülgedel ja 
tundub, et inimene ei oska loodu 


Foto: Abby Ploom 


üle õiglaselt valitseda enne, kui 
tema vahekord Jumalaga ei ole 
taastatud algselt loodud tasemele. 

Rooma kirja peatükkides 1—5 
näitab Paulus, et kõik inimesed on 
oma suhtes Jumalaga pahuksis, 
kõik on patu meelevalla all ning 
nad vajavad hädasti lahendust 
patuolukorrale. Paulus ehitab oma 
arusaamise õigusest üles Kristuse- 
le: tõlgendades Vana Testamendi 
õiguse käsitlust läbi Kristuse pers- 
pektiivi, näitab ta selgelt, kuidas 
Jumal ise võtab initsiatiivi ja kingib 
Kristuse läbi inimesele õiguse, 
mida tal on vaja eluks Jumala ees — 
selge ja korras suhte. 


Foto: Unsplash 


Kreeka keele leksikon annab väl- 
jendile õigeks mõistma' (dikaio) 
ühe seletusena ,, tagasi andma õi- 
guse, mis inimesel algselt oli“. Ehk: 
usklik on Jumala poolt õigeks 
mõistetud ja omandanud seeläbi 
õigeksmõistmise, mille tulemuseks 
on kõikide pattudega seotud süü- 
distuste kustutamine; inimene on 
Jumala ees õige, nii nagu Jumal alg- 
selt inimesele oli ette näinud. Teisiti 
öeldes: läbi Kristuse lunastustöö ja 
sellesse uskumise on inimene saa- 
nud Jumalale vastuvõetavaks. 

Jumal kuulutab inimese õigeks 
juba tema usutee alguses ja mitte 
lõpus, millega on kõrvaldatud mitte 
ainult inimeste jumalakartmatus, 
vaid ka Jumala viha ja karistus, mis 
muidu järgneks igasugusele pa- 
tusele hoiakule ja teole. Kui Jumal 
on kuulutanud inimese õigeks, siis 
millest tuleneb jutluse alguses mai- 
nitud ägamine? 

Rm 8:18 näitab Paulus kontrasti, 
mis kirjeldab pinget, milles krist- 
lane elab: ,, Sest minu arvates ei 
vääri nüüdse aja kannatused maini- 
mist tulevase kirkuse kõrval.“ Selles 
lõigus võtab Paulus fookusesse Ju- 
mala laste tuleviku, mainides samas 
kannatusi, mida kristlasel tuleb 
praegusel ajal veel kanda. Selle koh- 
ta on kasutusel teoloogiline fraas 
»juba praegu, aga siiski mitte veel,“ 
ehk: Jumala riik on juba siin, aga 
siiski mitte veel täiel määral. Me 
elame kahe ajastu vahel, mistõttu 
on mingeid kannatusi, millest ka 
kristlased läbi lähevad. 

Aga nüüd - kes on see õigeks- 
mõistetud inimene, kelle vahekord 
Jumalaga on taastatud? Rooma 
seitsmenda peatüki salmides 14-25 
kirjeldab Paulus inimeses olevat 
sisemist pinget, mis tuleneb elust 
kahe ajastu vahel. Ajalikult elab ta 
selles maailmas ja allub sureliku elu 
seadustele, vaimses mõttes on ta 


Meile on antud kanda 
hoolt maa eest, mis 
kuulub lõpuks Jumalale. 


Tundub, et inimene ei 
oska loodu üle õiglaselt 
valitseda enne, kui tema 
vahekord Jumalaga ei ole 
taastatud algselt loodud 
tasemele. 


aga läinud surmast ellu ja elab uues 
elus, Kristuses. Rooma kirja kuuen- 
dast peatükist alates näitab Paulus, 
et kristlasel on lootust kogu selle 
pinge keskel. Ta toob näitena ris- 
timise ning ütleb, et ristimine on 
alus, millele inimene saab toetuda, 
see kindlus, et patune loomus on 
surnud (6:3, 4a, 6, 7) ning seejärel 
saab ta osa Kristuse ülestõusmise 
väest (6:4b), sest Jumala õiguse ees- 
märk ongi, et inimene ei orjaks 
enam pattu (6:6, 7). Jällegi vaadates 
kreekakeelseid sõnu: ,,meid on ris- 
titud“ (6:3) — ebaptisthemen ja 
»koos temaga maha maetud“ - 
synetaphemen (6:4), kreeka keeles 
kasutatud passiivne vorm näitab 
siin, et seda on teinud meie eest 
Jumal, samuti on see lõpule viidud 
tegevus. Ristimises allutab inimene 
end Kristusele, mida Paulus väljen- 
dab nii: , kasvanud kokku tema 
surma sarnasusega“ (6:5). ,Kasva- 
nud kokku“ kreekakeelne vaste ge- 
gonamen tähendab saama, tekki- 
ma, sündima, mis näitab muutust 
ühest seisundist teise. Kui nüüd ini- 
mene on Kristuse surmast osa saa- 
nud, siis saab talle osaks ka uus elu 
koos Kristusega ,, Kristuse ülestõus- 
mise sarnasuses“ (6:5). 

Paulus tahab, et inimene mõis- 
taks, mida tähendab olla õigeks- 
mõistetud ja mida tähendab see 
uus elu Kristuses: , Nõnda arves- 
tage ka teie endid olevat surnud 
patule, aga elavat Jumalale Kris- 
tuses Jeesuses“ (6:11). Kreekakeelne 
sõna logizesthe, (eesti keeles arves- 
tage) tuleb sõnast logos, mille üks 
tähendusi on 'arutluskäigu väljen- 
dus sõnade kaudu. Religiooni- 
loolane Marju Lepajõe annab 
kreeka-eesti Uue Testamendi õppe- 


sõnastikus eestikeelseks vasteks 
veel läbi mõtlema, 'arutama. Pau- 
lus kutsub siis uskujaid — kes on 
Kristuses — arutama, mõtlema sel- 
lele kõigele loogilisel viisil, tege- 
maks järeldusi ja jõudma järel- 
dusteni, mida tähendab olla surnud 
ja mida tähendab elada Jumalale — 
see üleskutse võiks olla ka meile 
täna: arvestage! 

Rooma kaheksandas peatükis 
kirjeldab Paulus usklike seisust, 
öeldes, et nad on Püha Vaimu va- 
litseva mõju all, mis annab neile 
kõlbelise võidu ja ihuliku ülestõus- 
mise (s 1-11); nad on Jumala lapsed 
(s 12-17); Jumala päästeplaani teos- 
tumist ei suuda takistada isegi mit- 
te kannatused (s 18-30); ükski jõud 
ei või usklikku lahutada Jumala 
armastusest (s 31-39). 

Paulus lõpetab 8. peatüki, näi- 
dates, et elu Vaimus, mida ta kogu 
peatüki ulatuses on põhjalikult ava- 
nud, toob inimesele kindluse juba 
praegu, olevikus. Kuigi maailm, 
milles usklikud inimesed elavad, 
püsib patusena ning patu jõud on 
reaalselt toimiv, ei pea inimene 
Kristuses kartma. Jumala õnnistus, 
millega võiks võtta kokku kogu Ju- 
mala-poolse töö inimese heaks, on 
külluslik sellele, kes Jumalat vastu 
armastab. Kõige hävingu ja kanna- 
tuse keskel on Jumala töö kindel — 
Kristuse lunastustöö kaudu on patu 
võim murtud nii inimese kui loodu 
üle. Kui inimene kogeb Jumala 
kirkust juba mingil määral, siis 
loodu veel mitte; kuid ühel päeval 
saab see juhtuma. 

Meile on antud kanda hoolt maa 
eest, mis kuulub lõpuks Jumalale. 

Jäägu meile mõtiskluseks John 
Wesley ütlus: ,, Meil ei ole voli kasu- 
tada seda, mille ta meie kätte on 
usaldanud, nii nagu meile meeldib, 
vaid nagu talle meeldib, kes üksi on 
taeva ja maa Looja ja kõige loodu 
Issand.“ 


KRISTINA LEPIK, 
Paide koguduse pastor 

Kliimamuutus = kuidas seda 
käsitleda Wesley teoloogia 
ja Piibli vaates 


ks kesksetest teemadest 
Wesley teoloogias nagu ka 
metodistliku - teoloogia 
rõhuasetuses meie päevil on tähele- 
panu pühendamine kogukonna 
sotsiaalsetele väljakutsetele antud 
ajahetkel ning sõna kuulutamine 
sellest lähtuvalt. Theodore Runyon 
ütleb: ,, Wesley jaoks ei ole religioon 
inimkonna vahend põgenemiseks 
kergemini talutavasse taevasesse 
reaalsusesse, vaid osalemine Juma- 
la enda päästetöös, Jumala uue loo- 
du ja »armastuses tegutseva usu“ 
toel kogu maailmale pühitsust ja 
õnne tuues. “) Ta kirjeldab, kuidas 
metodistlikus käsitluses saab usk 
alguse uskliku südames, kus Jumala 
arm loob õigeksmõistmise, uuesti- 
sünni ja pühitsuse ning taastab Ju- 
mala näo. Järgneb mõistmine, et 
pühitsus kannab endas ühtlasi 
püha rahulolematust uskliku enda 
pühadusega, mis toimib muutuse 
katalüsaatorina. Enamgi veel, see 
rahulolematus võib kergesti kan- 
duda üksikisiku elust ühiskonna 
tasandile. Teisisõnu, kui esimesed 
metodistid pühitsuselu elada püü- 
des nägid orjakaubandust, mõistsid 
nad, et see on ebapüha ning vastu- 
olus Jumala eesmärkidega. Nad nä- 
gid vaesust ja ebaõiglust ning pi- 
dasid oma pühaks kohuseks muuta 
iseendid ja maailma. 
Aja jooksul on Ühinenud Meto- 
disti Kiriku sotsiaalne teenimine 


JUMAL 


IISRAELI 


RAHVAS sd 

arenenud, kuna kerkivad üles uued 
sotsiaalsed valupunktid ja kirik sü- 
veneb piibellikku ja teoloogilisse 
refleksiooni oma teenimistöö üle. 
Käesoleva artikli eesmärk on selle- 
sama pikaajalise traditsiooni vai- 
mus esile tuua, kuidas nii Wesley 
teoloogia ja lepingu-usu praktika 
kui ka Vana Testamendi tekstid 
seostuvad kliimamuutuse teemaga, 
mis on üks meie aja olulisemaid 
väljakutseid. 


Kliimamuutused 

ÜMK Sotsiaalsetes Printsiipides 
$S 160.D Globaalne Kliima eest 
hoolitsemine on kirjas: 

Tunnistame inimkonna tegevuse 
üleilmset mõju Jumala loodud 
maailmale. Kiire tööstuslik areng ja 
fossiilsete kütuste suurenev kasuta- 
mine on toonud kaasa atmosfääri 
saastumise. Kasvuhoonegaasi emis- 
sioon ähvardab oluliselt muuta Maa 
kliimat, mis toob tulevastele põlv- 
kondadele kaasa tõsiseid keskkond- 
likke, majanduslikke ja sotsiaalseid 
tagajärgi. 

Kliima soojenemine ei puuduta 
üksnes meie suhet loodusega, siin 
räägime ühtlasi õiglusest, vaesusest 
ja ebavõrdsusest. Niisiis pole pea- 
miseks probleemiks see, et teadus- 
info oleks kuidagi ebaselge või me 
ei teaks, mida ette võtta. Tegelik 
küsimus seisneb selles, kas tahame 
teha seda, mida oleks vaja teha. 


JUMAL 


KOGU MAAILM 


INIMKOND 

USA keskkonna-eestkõneleja, en- 
dine ÜRO Arenguprogrammi juht 
James Speth sõnastab probleemi 
nii: , Ma kaldusin arvama, et kõige 
kaalukamad arenguprobleemid on 
liigirikkuse vähenemine, ökosüs- 
teemi kokkuvarisemine ja kliima 
soojenemine. Seega uskusin, et 30 
aastat teaduse arengut aitab need 
probleemid lahendada. Ma eksisin. 
Kõige kaalukamad arenguprob- 
leemid on isekus, ahnus ja apaatia 
ning nendega tegelemiseks vajame 
vaimset ja kultuurilist muutust — ja 
meie, teadlased, ei tea, kuidas seda 
saavutada. “ 

Kas maailmas leidub sõnum ja 
jõud, mis suudaks ületada isekuse, 
ahnuse ja apaatia? Metodismil on 
kogemus vaimsest muutumisest. 
Tegelikult nägi John Wesley seda 
metodistliku liikumise põhiüles- 
andena ja kogu tema teoloogia 
süüvib sellesse, kuidas Jumal ini- 
mest muudab. Kas me saame kaasa 
aidata vaimse ja kultuurilise muu- 
tuse loomisele ühiskonnas? 


Lepingu teoloogia ja praktika 
varases metodismis 

Nagu Jorgen Thaarup? on esile 
toonud, on John Wesley pääste 
teoloogias keskseks elemendiks 
arusaam, kuidas inimene ja Jumal 
päästeprotsessis ühiselt toimivad. 
Jumal pakub oma armu vabalt 
kõigile inimestele ja inimesed vas- 
tavad selle vaba armu vastu võt- 
misega, ning olles armu vastu 
võtnud, julgustatakse neid püüdle- 
ma üha enama armu poole, kasva- 


maks pühaduses ja pühitsuses. Sel- 
line sünergiline suhe Jumala ja ini- 
mese vahel väljendub piibellikus 
lepingu mõistes. Wesley poolt 
loodud religioossete ühingute näol 
juurutati lepingu teoloogia prak- 
tikasse. Wesley andis ühingutele 
kolm reeglit, millele toetudes elada: 
»Ära tee kurja, tee head ja pea 
kinni Jumala korraldustest. “ Kurja 
tegemisest hoidumine puudutas 
kurje mõtteid ja tegusid ligimese 
suhtes, kuid ka poliitilisi või majan- 
duslikke aspekte nagu kaupade ost- 
mine ja müümine, mis olid loodud 
orjatöö abil. Hea tegemist selgitas 
ta halastustegudena kogukonna va- 
jaduste rahuldamiseks ja õigluse 
tegudena, mis võisid puudutada 
vanglareformi toetamist või orja- 
kaubanduse kaotamist. Teisisõnu 
oli nii metodistliku teoloogia kui ka 
praktika rõhuasetus algusest peale 
sellel, et kristlane peaks olema ak- 
tiivne poliitilises sfääris, taotledes 
õiglust. Elada välja oma usku elavas 
lepingu osaduses oli ühingute 
eesmärgiks ja Wesley teoloogia 
konkreetseks väljundiks, peegel- 
dades seda, mida tähendab suhe Ju- 
malaga: sünergiline suhe Jumala 
poolt kingitud armu ja inimese 
vaba tahte vahel, kes teeb häid te- 
gusid. Aastal 1755 algatas Wesley 
Lepingu jumalateenistuse, mis kä- 
sitles ristimist Jumala ja inimese 
vahelise lepingu pitserina. Wesley 
nägi Jumala ja inimese suhet lepin- 
gusuhtena. 


Noa ja lepingu teoloogia 

Vanas Testamendis tähistab leping 
kokkulepet Jumala ja tema poolt 
valitud rahva vahel. Jumal annab 
tõotused rahva heaolu ja ellu- 
jäämise kohta ja rahvas omakorda 
pühendub ainsa tõelise Jumala 
kummardamisele. 

Roald E. Kristiansen osutab Ju- 
mala ja Noa vahelise lepingu kõike- 
hõlmavusele, nimetades seda öko- 
lepinguks.? Noa loo lugemine pa- 
ralleelselt loomislooga Piibli algu- 
ses (1Ms 1 ja 2) aitab üle saada 
tüüpilistest ohtudest loomislugude 


Loodus ei ole objekt, mil- 
lega inimene võiks oma- 
tahtsi toimetada; see on 
Jumala võimsate tegude 
areen, kus üha luuakse ja 
kindlustatakse elu. 


tõlgendamisel. Ajalooliselt on neid 
ekslikult tõlgendatud nii, nagu 
oleks loodus antud inimese kätesse 
vaid ressursina, kasutamiseks vas- 
tavalt oma äranägemisele; objek- 
tina, mille ainus väärtus seisneb 
tema kasulikkuses inimesele. Aru- 
saam inimesest kui Jumala loodu 
majapidajast peaks aga jääma tasa- 
kaalu Jumala poolt antud tõotusega 
kogu loodu alahoidmisest. Selle 
tõotusega, mis anti mitte üksnes 
Noale, vaid ka kõigile elavatele 
hingedele ja kogu maale: et nende 
kõigi üle hingab Jumala õnnistus 
elamiseks ja eksisteerimiseks. Kris- 
tiansen väljendab lootust lepingu 
teoloogia ja lepingu-eetika aren- 
guks, mis võiks motiveerida krist- 
laste teadlikkust ja vastututus- 
tunnet, et nad hooliksid mitte üks- 
nes inimestest, vaid kogu loodust. 


Jumal hoolitseb vaeste ja maa eest 
Veel üks teoloog, kes asetab lepingu 
teoloogia kliimaküsimuste kesk- 
punkti, on anglikaani piiskop 
David Atkinson. Raamatus Maa 
näo uuendamine tõstatab ta küsi- 
muse, kuidas võiks Piibli sõnakasu- 
tus seoses lepingu teemaga inspi- 


UUDISED! 


td 


reerida meid olema loodu head 
majapidajad. Jumala leping Aabra- 
hamiga puudutab perekonda ja 
maad. Jumal õnnistab Aabrahami 
pojaga, poja kaudu perekonna ja 
järeltulijatest koosneva rahvaga. 
Aga Jumal tõotab Aabrahamile 
anda ka maa. Kui lugu Aabrahami 
järeltulijaist jõuab välja Mooseseni, 
siis just seal, kus rahvas on võtmas 
oma valdusse tõotatud maad, saab 
selgeks: Jumala õnnistus maad 
andes tähendab ühtlasi selle maa 
õnnistamist. Jumal ise hoolitseb 
selle maa eest! ,, ... maa, kuhu te 
lähete, et seda pärida, on mägine ja 
oruline maa, mis joob vett taeva 
vihmast, maa, mille eest hoolitseb 
Issand, su Jumal, millel alaliselt, 
aasta algusest aasta lõpuni, viibivad 
Issanda, su Jumala silmad. “ (5Ms 
11:11-12) Tõotatud maal elamine 
eeldab Jumala seadustele allumist 
(5Ms 16:20) ja suutmatus elada ju- 
malakartlikult võib mõjutada ka 
maad (5Ms 28:22). 

Piibli lepingust kõnelevates teks- 
tides räägitakse küll kolmnurgast 
Jumal - Iisrael — maa, kuid seda tu- 
leks näha kontekstis Jumal — kogu 
inimkond — kogu maailm.* Kõik 
see, mida saame teada Jumala tõo- 
tatud maa õnnistusest lisraeli rahva 
elus, annab viite Jumala õnnistusest 
kogu maailma jaoks. Kõik, mida 
saame teada Jumala üleskutsest 
õiglusele oma valitud rahva elus, 
on ühtlasi inspiratsiooniks kogu 
inimkonnale. 


LÕPUKS OMETI ON 
MEIL RAHVUSVAHELINE 
SIDUV KOKKULEPE 
KASVUHOONEGAASIDE 

Kogu loodu suurus 
Bill McKibben käsitleb Iiobi raa- 
matut loona inimese ja loodu suh- 
test ja väidab, et Jumala vastuses 
Iiobile kõlab ühtlasi sõnum meile 
meie tänases kliimakriisis. Iiob on 
kannatav mees, kes on kaotanud 
kõik: lapsed, varanduse ja tervise. 
Kolm sõpra tulevad külla ja esmalt 
istuvad vaikivas kaastundes koos 
temaga 7 päeva. Siis avab liob suu, 
kurtes karmi saatuse üle ja needes 
päeva, mil ta sündis. 37 peatükki 
kirjeldavad Iiobi ja tema sõprade 
diskussiooni selle üle, miks lIiob 
kannatab. Diskussiooni keskmes 
on sõprade püüd kohandada 
tavaarusaama, et kannatus on patu 
tulemus, Iiobi olukorrale — ja Iiobi 
kinnitus, et ta pole milleski eksi- 
nud. McKibben näeb liobi sõprade 
kitsarinnalist tõlgendust parallee- 
lina sellele, kuidas meie kaasaegne 
ühiskond on muutnud tarbimise 
kõige elulisemaks teemaks. Eriti 
läänemaailmas julgustatakse meid 
keskenduma iseenesele ja tarbima 
kõike, mida hing ihkab. Paraku viib 
selline enesekesksus loodusressurs- 
side pöördumatu ülekasutamiseni. 
Jumal teeb tühjaks nii Iiobi kui 
tema sõprade tarkuse ning annab 
vastuse, mis ei näigi olevat vastus. 


Selle asemel kutsub ta vaatama 
kogu loodut tervikuna (Ii 38:4-13). 
McKibben osutab tõsiasjale, et 
Jumal kirjeldab siin maailma ilma 
inimesteta. Loodu eest hoolitse- 
mine ja elu andmine, millest Jumal 
kõneleb, toimus maailmas ka enne 
inimest, ilma inimeseta. Inimesed 
on selles maailmas, millest Jumal 
kõneleb, väikesed ja tähtsusetud. 
McKibbeni sõnum on selge. Loo- 
dus ei ole objekt, millega inimene 
võiks omatahtsi toimetada; see on 
Jumala võimsate tegude areen, kus 
üha luuakse ja kindlustatakse elu. 
Jumal annab vihma isegi siis, kui 
ükski inimene sellest kasu ei saa. 
Jumal paneb ka tühermaa õitsema: 
mis võiks veel selgemini mõista 
anda, et meie, inimesed, ei ole alati 
kõige keskpunktis, küsib McKib- 
ben. Näib, et Jumala vastus Iiobi 
kurtmisele oma raske saatuse üle 
on see: kes sa oled, et selliseid küsi- 
musi esitad? Iiob võtab Jumala vas- 
tuse vastu alandlikult, viisil, nagu 
ka tänapäeva inimesed võiksid 
loodusesse suhtuda. 


Kokkuvõte 

Artikli eesmärgiks oli osutada sel- 
lele, kuidas Wesleyst alguse saanud 
metodistlik teoloogia ja Piibel puu- 


dutavad ja kõnetavad meie tänaseid 
keskkondlikke ja kliimaküsimusi. 
Kuidas siis? 

Rääkides vaimse muutuse teo- 
loogiast, mis võib esile tuua muu- 
tusi kultuuris. 

Rääkides pääste mõistest, mis 
kannab endas ühtlasi kutset lepin- 
gulisse osadusse ja sotsiaalse pühit- 
suse dimensiooni. 

Rääkides piibellikust loomise ja 
lepingu mõistest. See viib meid 
uuenenud arusaamale meie suhtest 
loodusega. Meie ei ole universumi 
keskpunkt. Loodus ei ole vaid meile 
nautimiseks. Me oleme vastutavad 
oma tegude eest looduse suhtes, 
eriti selles, mis puudutab meie te- 
gudest tulenevaid kliimamuutusi 
või vaeste olukorda kolmandates 
riikides. 

OLE BIRCH , 
Kopenhageni Jeruusalemma kiriku pastor 


ja Põhjamaade ja Euraasia 
Keskkonverentsi Nõukogu liige 


! Theodore Runyon (1998). The New Creation: 
John Wesley's Theology Today. Nashville: Abing- 
don Press. P.169 
? Thaarup, Jorgen (2016). Med venner i lys vi tale. 
Strandby: Forlaget Trofast. P.241 
> Roald E. Kristiansen (1993). Okoteologi. Frede- 
riksberg: Forlaget ANIS. P.68-72 
* David Atkinson (2008). Renewing the Face of 
the Earth. Norwich: Canterbury Press. P.43 
5 Bill McKibben (2005). The Comforting Whirl- 
wind: God, Job and the Scale of Creation. 
P.25—27 

Looduse eest hoolt 


kandmine on Jumala idee 


Ja Issand Jumal võttis inimese ja 
pani ta Eedeni aeda harima ja 
hoidma (1Ms 2:15). 

Paljuski on see, mis on loodud, 
tuletatud üksteisest — sellele viitab 
fraas »ja Jumal lõi nad, igaühe... 
nende liikide järgi“ (1Ms 1:21, 24, 
25). Aga inimene, võetud küll mul- 
last (1Ms 2:7), on loodud hoopis 
Jumala näo järgi (1Ms 1:26-27), 
peegeldama jumalanäolisust — 
jumalasarnasust selles maailmas, et 
Jumala au kataks kogu maa (Js 
60:1-4). 

Pauluse kirjelduse järgi läks 
pattulangemise tagajärjena seesama 
au ja kirkus kaduma. Selle asemel, 
et peegeldada Jumala olemust selles 
maailmas, et kõik loodu kiidaks 
teda, kiidame meie nüüd hoopis 
loodut rohkem kui Loojat ja seega 
peegeldame üksteistki vääralt (rää- 
kimata Jumalast) ning jääme hoo- 
pis ilma Jumala kirkusest (Rm 
1:23-26; 3:23). 

Sel momendil, kui loodu saab 
suuremaks kui Looja, on ühtäkki 
kõik vahekorrad paigast ära. See 
ongi ebajumala kummardamine, 
kui miski (olgu see siis ateisti enda 
kätetöö, looduse-usulise kristal- 
likesed või kasvõi kristlase isetead- 
likkus) võtab Jumala koha. 


Mis hetkest algab siis muutus? 
Paulus jätkab seda mõtet rõhu- 
tades, et ,,kõik mõistetakse õigeks 
armust päris muidu, lunastuse 
kaudu, mis on Kristuses Jeesuses 
(Rm 3:24). 

Piibli järgi saab Kristuses mitte 
ainult lahenduse inimese isikliku 
patu probleem, vaid saab ka alguse 
uus loodu, millest Kristus on esma- 
sündinu (Rm 8:29)! Kogu loodu(s) 
ägab sünnitusvaludes (Rm 8:22- 
23), oodates inimese järele, et 
nemad sünniks Kristuses uuesti 
õigesse vahekorda taevase Isaga, 


uue looduna (2Kr 5:17) peegel- 
dama sellesse maailma Jumala au ja 
kirkust ja sarnasust. 

Kuidas nüüd suhtuda loodu- 
sesse kui langenud maailma kesk- 
konda, mille sees (Kristuses) on 
Jumal juba alustanud uue taeva ja 
uue maa loomist (Ilm 21:1) ees- 
otsas meiega? Kas ei pea see maa 
meie ümbert mitte hoopis hävi- 
nema (Lk 21:33)? Ja kui hävib, miks 
ei võiks me ikka neid plastkahvleid 
ja liitiumakusid kasutada või heit- 
gaase suurendada? — Taevasse saa- 
me ju ikka? 

Esiteks, uus taevas ja uus maa 
saavad lõpuks üheks ja meie Isa 
palve sõnad ,nii nagu taevas, 
nõnda ka maa peal“ (Mt 6:10) võ- 
tavad uues Jeruusalemmas oma 
lõpliku kuju. Võiks öelda, et ühe 
aiapeenra asemel on meil terve tae- 
vane linn, mida harida ja hoida. 

See maa füüsilisel kujul võib 
isegi hävineda (Mt 24), nagu ka 
meie maine ,,telkhoone“ (2Kr 5:1), 
aga Jumala plaan on olnud mitte 
sellele lõpp peale teha, vaid see läbi 
Kristuse uueks luua (Ilm 21:5) - 
nagu meidki. 

Kes iganes tahab nüüd peegel- 
dada siia maailma Kristuse-sarna- 
sust, et Tema au ja kirkus täidaks 
kogu loodu, vaatab täiesti uue pil- 
guga ka plastkahvlite ja liitiumpata- 
reide peale. 

Kui Isa süda oli loodu suhtes, et 
»harida ja hoida“ ja Kristuse pea- 
mine ülesanne oli ilmutada Isa sü- 
dant, siis peaks meie tuleviku- 
ettekujutustes olema haljendav aed, 
mitte maapealne põletusahi. Isegi 
kui sinna vahepeale raskemad pil- 
did jäävad. 

Jumala missioon ja evangeelium 
ei piirdu meiega, vaid leiab meis 
pöördepunkti ja uue alguse (KI 
1:23). Kristuse vere lepitus muudab 
meid lepituse edasikandjateks sel- 

lele maailmale ja kogu loodule (KI 
1:20, 2Kr 5:19-20). Loomine ja lu- 
nastus on ühe ja sama protsessi 
tähtsad osad. Kuigi ärkamine algab 
inimese südamest, siis loodu tär- 
kamine — Jumala südamest! 

Kui kirik piirduks oma sõnumis 
ja tegudes ainult ühe probleemi — 
inimese patuga, siis algaks meie 
piibel 1Ms 3. peatükiga ja lõpeks 
Ilmutusraamatu 20. peatükiga. 
Eemaldades piibli algusest ja lõpust 
2 peatükki (justkui tähestikust Al- 
guse ja Otsa), kas mõistame üldse, 
mis seal vahepeal toimub? Vahest 
lõikame ära selle kõige tähtsama? 

21. sajandi enim tsiteeritud 
keskkonnateadlane on Helsingi 
Ülikooli geofüüsika ekspert Mark- 
ku Kulmala. Paljud ei tea, et temagi 
on pühendunud kristlane, kes tõ- 
deb, et kui inimeste südames pole 
muutust, siis pole lahendust ei plast- 
kahvlitele, kliima soojenemisele 
ega õhumürgitamisele. Samas näe- 
me, et tema jõupingutused tead- 
lasena on selge sõnum sellest, et 
kristlase vastutus mitte ei lõpe sü- 
damemuutusega, vaid algab sealt! 

Kallid Looja- ja seejärel ja 
seetõttu ka loodusearmastajad, võt- 
kem vastutus selle ees, mis meile 
antud on! Õndsad on tasased, sest 
nemad pärivad maa (Mt 3:5; vt Ps 
37:9, 11, 22, 29). Teie olete Issanda 
õnnistatud, kes on teinud taeva ja 
maa! Taevas on Issanda taevas ja 
maa on ta andnud inimlastele! (Ps 
115:16). 


HINDREK TAAVET TAIMLA 
EMK Teoloogilise Seminari õppejõud ja 
TMS-Global misjonitöötaja 

Kristlik taimetoitlus 


1Kr 10:23 öeldakse: ,, Kõik on lu- 
batud!” — Siiski kõigest ei ole kasu. 
»Kõik on lubatud!” — Siiski kõik ei 
ehita kogudust. 

Paulus rääkis selles kontekstis 
ohvriliha söömisest, kus mõned 
»nõrgad“ koguduseliikmed ei söö- 
nud ebajumalale ohverdatut, teised 
»tugevad“ sõid aga muretult tead- 
mises, et ebajumalad ei ole miski. 
Kui enne oli kõik ohvriliha, siis tä- 
napäeva sekulaarses maailmas on 
ohvriliha väga erandlik. Ei tea, kas 
saaks võib-olla tõlgendada täna- 
päeva tööstuslikku lihatootmist 
ohvriks tööstusele või rahale? 

Tänapäeval on kristlasi, kes loo- 
buvad lihast ja kalast (taimetoit- 
lased), ning neid, kes lisaks loo- 
buvad ka munadest, piimatoode- 
test ja meest (täistaimetoitlased ehk 
veganid). 

Põhiliselt on selleks kolm põh- 
just: vaimulik (askeetlik praktika, 
mis aitab võidelda (ülesöömise) 
patuga), tervislik (hoolitsedes Ju- 
mala templi eest, 1Kr 3:16) ja eeti- 
line (loomade väärkohtlemine; 
lihatööstuse kahjulikud mõjud 
keskkonnale). 

Vaimulikud põhjused on foo- 
kuses eelkõige paastumisel. Paastu 
pidav inimene loobub ajutiselt 
loomsest toidust, et suretada oma 
liha ja seeläbi tulla Jumalale lähe- 
male. Paastumise praktika on tun- 
tud nii Vanas (Tn 10:3) kui ka Uues 
Testamendis (Ap 9:9). Paastumist 
praktiseeris juba algkogudus (Di- 
dache), samuti on see levinud 
kloostrites. Traditsioonilist kind- 
laksmääratud päevadega paastu- 
mist tunneme katoliku ja range- 
malt õigeusu kirikus. Näiteks õige- 
usu kiriku praktika näeb ette mit- 
meid mitmenädalasi paastuperioo- 
de aastas, lisaks peaksid kolmapäev 
ja reede olema lihavabad. Vaba- 
kirikutest teame pigem ühist paastu 


koos kogudusega või individuaalset 
paastu. Paastumine ei ole nii radi- 
kaalne kui (täis)taimetoit, kuigi ka 
ajutistel lihast loobumise perioo- 
didel koos palvega on positiivsed 
mõjud vaimsele elule, aga ka ini- 
mese kehale ja lõpuks keskkonnale. 

Eetilised põhjused dominee- 
rivad kristlike taimetoitlaste seas, 
kes on täielikult loobunud loomsest 
toidust. Põhiliselt võetakse aluseks 
Eedeni aia korraldus, kus Jumal on 
andnud korralduse inimesele (ja 
loomadele) — süüa taimi ja puude 
vilja (1Ms 1:29-30). Loomad tõi 
Jumal Aadamale nimetamiseks ja 
abilise leidmiseks, mitte toiduks 
(1Ms 2:19-20). 

Sellele eelnevat kalade, lindude 
ja loomade üle valitsemist (1Ms 
1:26, 28) tõlgendatakse kui nende 
elusolendite eest hoolitsemist, nii 
nagu Jumal hoolitseb meie eest. 
Seepärast on (kristlikel) taimetoit- 
lastel südamel loomade väärkoht- 
lemine lihakasvatuses. Kui inime- 
sele on antud loomade eest hoolt 
kanda, siis kitsad, räpased, väheval- 
gustatud loomakasvatuse ja loomi 
kahjustavad lihakasvatuse tingi- 
mused ei peegelda kuidagi seda 
käsku. Ja eks isegi kõige looma- 
sõbralikuma lihatalu tooteks on 
liha, mis eeldab looma tapmist, 
kuigi see on siis loomapidajatele 
tähendusrikas, nagu seda oli ku- 
nagi ohverdamine. 

Jumala esialgset taimetoidu kor- 
ralduse tõlgendust toetab ka Jesaja 
messiaanlik visioon sotsiaalsest 
õiglusest (Js 11:1-9), mis hoomab 
endas ka rahumeelsust loomade ja 
inimeste vahel. Inimestevahelise 
vägivalla sidumises vägivallaga loo- 
made vastu võib näha taimetoitluse 
vaimuliku külge: lihas on talle- 
tunud hirm ja agressioon, mida 
tundis loom tapmisel. Selle tunde 
intensiivsust võib mõjutada nii 


Kristlastele on oluline lihasöömise või sellest loobu- 
mise vaimulik pool: süüa tuleks teise inimese sise- 
tunnet austades eelkõige Jumala austamiseks 

Foto: Üllas Tankler 


looma kohtlemise ja tapmise viis 
kui ka looma intelligentsi tase. 
Näiteks on kalade intelligents ma- 
dalam imetajatest ja lindudest, see- 
ga on ka nende valuaisting ma- 
dalam. 

Ning lõpuks on oluline märkida 
ka lihatööstuse laastavat mõju kesk- 
konnale. Jumal on pannud meid 
valitsema kogu maa üle (1Ms 1:26) 
selleks, et kogu maailm võiks kiita 
Jumalat (Ps 66:4). Lihatööstusega 
kaasnevad vähenevad ressursid ja 
reostus ei ole hea elukeskkond ini- 
mesele ega too au Jumalale. 

Alahinnatud on vahest liha- 
söömise kui luksuse aspekti, kuna 
loomade kasvatamiseks tarbitavat 
põllumaad ja vett saaks kasutada 
taimse toidu kasvatamiseks, mil- 
lega toidaks palju rohkem pere- 
kondi. Piiblis on lihasööjad pidut- 
sevad, hooletud inimesed (Js 22:13; 
Õp 23:20-21), keda prohvetid kut- 
suvad üles meeleparandusele ja 
paastule. 

4Ms 11 on lugu sellest, kuidas 
Iisraeli lapsed himustasid liha, 
kuigi nad said igapäevast mannat 
nälja kustutamiseks. Selle himu 
kustutamiseks andis Jumal neile 
vutte, kuid lihasööjaid tabas varsti 
Jumala viha ja nad surid sealsamas. 
Mul tekib siin seos, et taimetoit on 
eluks vajalik, kuid liha on midagi, 
mida himustatakse, aga ei vajata. 

Huvitav on see, et John Wesley 
propageeris täistaimetoitlust, mis 
tema sõnul oli parem ja odavam 
kui tolle aja ravimid, et säilitada 
tervist ning samuti eetiline loo- 
made suhtes. 

Teiselt poolt on aga raske põh- 
jendada (täielikku) taimetoitlust 
Piibli abil, kuna liha söömine on 
normaalsus nii Vanas kui Uues Tes- 


tamendis. Lihasöömist on lubatud 
Noale 1Ms 9:3-4, (koos veresöö- 
mise keeluga). Huvitav aspekt selle 
juures on, et 1Ms 6:12 lugedes või- 
me näha, et pattu Jumala ees tegi 
kõik liha, ka loomad ning Jumal 
tegi lepingu nii inimese kui ka 
loomadega (9:10). Samuti ei keela 
Seadus lihasöömist (5Ms 12). Jee- 
susest on teada, et ta sõi kala oma 
ilmumisel pärast ülestõusmist (Lk 
24:22-3), kuigi huvitav tähelepanek 
on, et viimse söömaaja loos ei ole 
paasatalle nimetatud, nii et ei ole 
teada, kas Jeesus ja tema jüngrid 
sõid liha või mitte. Selge on see, et 
uues lepingus Kristuse surma mä- 
lestamiseks ei sööda enam paasa- 
talle, vaid leiba ja juuakse veini. 
Kristlastele on oluline lihasöö- 
mise või sellest loobumise vaimulik 
pool: süüa tuleks teise inimese sise- 
tunnet austades (1Kr 10:29) Jumala 
austamiseks (1Kr 10:31). Kui teise 
inimese südametunnistus ei luba 
tal liha süüa, siis tuleks seda aus- 
tada ja temaga koos süües ka ise 
solidaarselt sellest loobuda. Kui ko- 
heselt lihast loobumine on liiga 
radikaalne, võiks proovida alustada 


liha vähendamisega toidus, valides 
endale lihavabad päevad. Mina 
leidsin tee täistaimetoitluse juurde 
lisaks eetilistele kaalutlustele just 
läbi paastupraktika. Kuigi pärast 
mitut aastat veganina ei saa ma 


Meid on kutsutud 
olema talunikud! 


Ma sündisin looduse keskel. Köögi- 
ja juurviljad, mida sõime, tulid 
meie aiast, munad meie kanadelt 
ning piim lehmalt nimega Brownie. 
Meil oli looma- ja seakari ning 
ühed lemmikpäevad aastas olid 
need, kui saime onu perega kokku, 
et endale vorste teha. 
Lõõgastumiseks läksime kalale 
või jahile, nautides vaikust järvel 
või metsas, ning edu korral lisasime 
maitsva lisa meie lauale. Esimene 
raha, mille teenisin, oli ondatrate 
püüdmise ning karusnahaks müü- 
mise eest. Ma olin laps, kuid ma 
mõistsin, et need väiksed karvased 
loomad paljunevad kiirelt ning 


neid on sajandeid kasutatud selleks, 
et inimesi talvel soojas hoida. 
Minu jaoks oli loodus midagi, 
millega ma elasin ja töötasin. Mind 
kasvatati arusaamisega, et talvine 
toit sõltus suvisest vihmast. Vihm, 
mis tühistas meie suveplaanid, 
lubas ka saagil kasvada, andes toitu 
loomadele ja meile. See kõik on 
kingitus Jumalalt. Kingitus, mis 
nõudis ka rasket tööd ja ohverdust. 
Kasvades Kanada preerias, on 
mul head mälestused sellest, kui 
vaatlesime maaoravaid, keda ni- 
metasime uuriklasteks. Ma armas- 
tasin kuulata koiotte, huntide su- 
gulasi, kes ulgusid mu magamistoa 


asjaolude sunnil seda elustiili jät- 
kata, siiski arvan, et (täis)taimetoit 
on eetiline ja siinkirjutatust lähtu- 
valt kristlik valik. 


ANNA SEIFULLINA-ROOS, 
Šveitsi Aarau metodisti kiriku 


akna taga. Ma armastan mets- 
loomi. Aga ma tean ka, et selleks, et 
koiott saaks elada, peab uurik 
surema. See on loodus. 

Kui ma kasvasin ja hakkasin 
Piiblit tõsisemalt lugema, leidsin 
Vanast Testamendist palju asju, 
millega end seostasin. Iidne Iisrael 
oli samuti maa-ühiskond, mille 
ideaal oli elada ,,oma viinapuu ja 
viigipuu all“ (1Kn 5:5). Sellise elu 
elamine nõuab palju rasket tööd 
ning arusaamist iga olendi rollist 
ning tasakaalust, mis teeb elu või- 
malikuks. 

ANAIS) 


Üks esimesi asju, mida Jumal 
inimkonnale ütles, oli meie ,valit- 
sejateks“ määramine ülejäänud 
loodu üle. Meil võivad olla halvad 
kogemused valitsejatega, kuid Vana 
Testamendi aegne ideaalne valitseja 
oli hea karjane. Taavet oli kutsutud 
»hoidma mu Iisraeli rahvast kui 
karjane“ (2Sm 5:2). Hesekiel mõis- 
tab hukka Iisraeli korrumpeerunud 
valitsejad, kes karjatavad iseen- 
did“ oma karja asemel (Hs 34:2). 
Karjase ülesanne on kõvasti töö- 
tada lammaste heaolu nimel. Kui 
Jumal lõi Aadama ja Eeva ,valitse- 
jateks“, tuleks seda tõlgendada kui: 
olla karjased, kes vastutavad üle- 
jäänud loodu kaitsmise, juhtimise 
ja toitmise eest. Meid on kutsutud 
olema talunikud — hoolitsema Ju- 
mala loodu eest, aidates sel õitseda. 

Kuigi ma armastan loodust, 
õpetab talus kasvamine, et mitte 
kõik looduslik ei ole hea. Umbrohi 
kasvab kiiremini kui juurviljad. 
Nad lämmatavad su porgandid, kui 
neil on selleks võimalus. Kui sa 
paned kartulid maha ja lähed ära, 
lootes kolme kuu pärast naasta loo- 
duslikku saaki korjama, on tule- 
museks tühjad kõhud. See nõuab 
pidevat ja kontimurdvat tööd, 
umbrohu rohimist, mulla kobes- 
tamist, et lasta kartulitel umbrohust 
võitu saada ja kasvatada toitu nii 
nagu vaja. Sama lugu on ka õuna- 
puudega, mis omapead jättes kas- 
vatavad liiga palju oksi vales suu- 
nas, segades vilja valmimist nii, et 
tulemuseks on vähem õunu. 

Pauluse sõnad Rooma 8 sobivad 
sellesse konteksti, kui ta kirjutab, et 
»Loodu on ju allutatud kaduvuse- 
le — mitte vabatahtlikult, vaid allu- 
taja poolt —, kuid ometi lootusega, 
et ka loodu ise vabastatakse kord 
kaduvuse orjusest Jumala laste 


Kui Jumal lõi Aadama ja 
Eeva , valitsejateks“, 
tuleks seda tõlgendada 
kui: olla karjased, kes vas- 
tutavad ülejäänud loodu 
kaitsmise, juhtimise ja 
toitmise eest. 

kirkuse vabadusse.“ (Rm 8:20-21). 
Loodus on , katkine“, selle tasakaal 
on rikutud patu tagajärjel (1Ms 
3:17-19). Jumala loodu karjastena 
on meil vastutus töötada patu mõ- 
jude vastu meie inimloomuses ja 
ka keskkonnas. Kristlasena tähen- 
dab see, et ma ei saa tegeleda kesk- 
konnaprobleemidega lahus patu 
suuremast probleemist, sest lõpp- 
kokkuvõttes on see sama probleem 
sama lahendusega. Nagu näeme 
Roomlaste 8, ootab loodus mitte 
poliitilist, vaid vaimset lõpplahen- 
dust. 

Keskkonna-liikumises on palju 
asju, millega ma nõustun. Kui meie 
»ühekordse kasutuse kultuur“ teki- 
tab plasti ja teisi jäätmeid, mis läm- 
matavad või mürgitavad kalu ja 
linde, ei austa me Jumalat, kes kut- 
sus meid karjatsema Tema loomin- 
gut. Karjane ei mürgita lambaid ja 
seega peab meie kultuur muutuma. 
Kui on olemas null-emissiooniga 
energiaallikas, mis on taskukohane 
ja praktiline, nõustun ma, et me 
peaksime seda kasutama oma ko- 
dude kütmiseks õli või puidu 
asemel. Minu jaoks on see koos- 
kõlas karjaseks olemisega, kes hoo- 
litseb looduse eest, nii nagu Jumal 
meid on käskinud. 

Ometi õppisin talus üles kas- 
vades, et on selge eristus inimeste 
ja loomade või taimede vahel. Talu- 
nik hoolitseb loomade ja taimede 
eest, planeerides, kohandades, hal- 
lates ja muutes, et hoida põllud ja 
karjad terved ja produktiivsed. See 
oskus ja intelligents on osa inimese 
Jumala-näolisusest, millest Piibel 
kirjutab (1Ms 1:27). Mitte miski 
muu kogu ülejäänud loodust ei ole 
Jumala nägu. Me ei ole üks loo- 
dusega — me oleme aukohal ning 
vastutavad Jumala ülejäänud loodu 
eest. Me oleme lammaste eest 
hoolitsevad karjased. 

Lapsena jälgisin põnevusega 
vasikate sündimist. Mina ,,kuulu- 
tasin“ punased ja valged oma lem- 
mikuteks, samal ajal, kui mu nõbu 
»kuulutas“ mustad enda lemmi- 
kuteks. Me hoolitsesime nende 
eest, kogu aeg teades, et nad sün- 
disid, et meile süüa tagada. Selles ei 
olnud midagi kummalist meie 


Nagu näeme Roomlaste 8, 
ootab loodus mitte 
poliitilist, vaid vaimset 
lõpplahendust. 


jaoks, see on tegelikult loomulik. 
Austades loodust nii, nagu Jumal 
selle lõi, tähendab, et tunnistame 
seda, et Jumal ise andis loomad 
meile toiduks (1Ms 9:3) ja riie- 
tuseks (1Ms 3:21). Olen osalenud 
paljude loomade sünnis ja samas ka 
paljude elu võtnud. Sünd on rõõmu 
ja ime hetk. Surm on sügava aus- 
tuse ja tänulikkuse hetk. See on sar- 
nane sellele, mida iidsed iisrael- 
lased tundsid esimesel paasapühal, 
kui tõid koju täiusliku talle, et selle 
eest neli päeva hoolitseda, enne 
selle ohverdamist endi asemel, 
päästes nad Egiptuse orjusest (2Ms 
12:3-6). Hoolitsedes neli päeva talle 
eest, tekib loomaga side. Kuid 
pääste saavutamiseks tuleb tema 
elu võtta; ta verd tuleb valada. See 
on kingitus, mis võetakse vastu 
sügava tänulikkusega. 

Suhtumises loodusesse, on 
minu arvates põhiline alustada sel- 
lest, et väärtustame Piibli õpetust 
Jumalast kui Loojast ning meist kui 
Tema määratud valitsejatest, Tema 
karjastest loodu üle. Me ei tohi 
näha ennast kui lihtsalt üht osa 
loodusest, sama väärtusega nagu 
rebane, kana või vaal. Me oleme 
ainukesed kogu loodus, kes on 
loodud Tema näo järgi — mis asetab 
iga mehe, naise ja lapse täiesti 
teisele tasemele. Kui me kaotame 
selle lihtsa piibelliku õpetuse selle 
kohta, kes me oleme, on lihtne 
langeda keskkonnateadlikkusse, 
mis näeb inimkonda (ning koos 
meiega loomi, taimi ja kogu üle- 
jäänud loodust) seismas justkui 
kiigelaual, püüdes samal ajal meele- 
heitlikult hoida tasakaalu, kukku- 
mata hävingusse. 

Mina näen inimesi, toetudes Ju- 
malale endale, olles Tema näo järgi 
loodud, Tema poolt määratud kar- 
jastena loodu üle, hoides ülal kogu 
loodut, loomi ja taimi, mille Ta lõi, 
püüdes neid kõiki tasakaalus hoida, 


samal ajal kui patu mõju püüab 
seda kõike hävitada. Meie vastu- 
tame loodu alalhoidmise eest. 
Jumal lõi meid selleks, et hoolitsek- 
sime selle ilusa maailma eest, mille 
Ta meile kinkis. 

Mustikate korjamine metsas 
täidab mind kiitusega Jumalale, kes 
lõi selle ilu ja külluse meile nau- 
timiseks. Ma olen kogenud mõnin- 
gaid kõige sügavamaid ülistus- 
kogemusi üksinda metsas, kui Ju- 
mala ligiolu peaaegu särab läbi 
Tema loodu. Ma võin ainult ette 
kujutada, milline oli Eeden, täiuslik 
loodus, mis ülimalt helises kaasa 
Jumala auga! Äravisatud pudelite ja 
plastkottide leidmine ümberringi 
on nähtav meeldetuletus, et para- 


diis on kadunud. Me saame ja 
peaksimegi nad üles korjama, ko- 
ristama metsa, muutes selle sam- 
mukese võrra enam Jumala ka- 
vandatud disaini sarnaseks. Aga 


isegi kui eemaldaksime kogu 
reostuse, ei jõuaks me tagasi Eedeni 
aeda. Puugid ja nende poolt kantav 
viirus mustikapõõsaste keskel 
kahjuks näitab, et loodusega ela- 
mine sisaldab rohkemat kui ainult 
prügi koristamist. 

Ma tean, et näeme tõeliselt taas- 
tatud ja tervendatud loodust alles 
siis, kui Jumala Kuningriik ilmub 
kogu täiuses — uue taeva ja uue 
maaga (Ilm 21). Aga kui Jeesus 
alustas oma teenimisega, kuulutas 
Ta, et , Jumala riik on jõudnud teie 


loodus maailm 
° 


JUMAL 


juurde“ (Lk 11:20). Iga kord, kui 
kuulutame evangeeliumi, edeneb 
Jumala riik sammu võrra. See 
edeneb veel ühe sammu võrra iga 
kord, kui me tegutseme armastavalt 
kooskõlas Jumala pühadusega nen- 
de suhtes, kes on meie ümber. Ma 
usun, et iga kord, kui korjame üles 
prügi või rohime oma aeda, võib 
sellest saada ülistustegu, milles Ju- 
mala riik ilmsiks tuleb, kui näeme 
seda võimalusena taastada üks nur- 
gake Tema loodust — ehk peaaegu 
selliseks, kui see oli enne patu tu- 
lemist maailma. Ta lõi selle maa- 
ilma meile sellest rõõmu tund- 
miseks ja selle eest hoolitsemiseks. 
Me oleme selle karjased. 


MARK NELSON, 
EMK Teoloogilise Seminari dekaan 

LAIAST MAAILMAST 


Ühinenud Metodisti Kiriku seisukohad 
loodushoiu küsimuses 


20. sajandi alguses algas Ameerika 
Ühendriikide üleminek agraar- 
ühiskonnalt industriaalühiskonna- 
le, mis tõi kaasa suurema vajaduse 
laste ja noorukite tööjõu kasuta- 
mise järele, samas puudusid põhi- 
mõtted õiglaseks tasustamiseks ja 
tööohutuse tagamiseks. Lapsed 
töötasid koos täiskasvanutega te- 
hastes ja kaevandustes ning nende 
haridus jäi poolikuks. Metodistid 
olid juba alates John Wesley aega- 
dest 18. sajandil teinud avaldusi 
orjanduse kaotamise ja sotsiaalse 
õigluse kehtestamise poolt — selles 
avaldus nende arusaam sotsiaalsest 
pühadusest. Aastal 1908 võttis USA 
Piiskoplik Metodisti Kirik (the 
Methodist Episcopal Church), Ühi- 
nenud Metodisti Kiriku eelkäija, 
vastu sotsiaalse kreedo ehk usutun- 
nistuse (Social Creed), mis kesken- 
dus eeskätt tööliste olukorra paran- 
damisele. Sellise kreedo avaldami- 
ne kirjaliku dokumendina oli teed- 
rajav sündmus. Ajad muutusid ja 


kõigest neli aastat pärast sotsiaalse 
kreedo avaldamist tsiteeris seda ju- 
ba tulevane USA president Roose- 
velt.* 

Kui 1908. aastal avaldatud sot- 
siaalne kreedo keskendus eelkõige 
sotsiaalsele ebaõiglusele USAs, siis 
tänases kirikukorras (The Book of 
Discipline) olev versioon on glo- 
baalse haardega ja puudutab eri- 
nevaid inimelu valdkondi. Kree- 
dole on nüüdseks lisandunud pi- 
kem selgitav osa nimega Sotsiaal- 
sed printsiibid (Social Principles), 
mis kinnitati ÜMK Peakonverentsil 
1972. aastal ja mida on hiljem 
jooksvalt täiendatud ja parandatud. 
Peakonverentsil 2012 moodustati 
ülemaailmne komisjon selle doku- 
mendi põhjalikumaks ajakohas- 
tamiseks ja globaalsemaks muut- 
miseks ning see tuleb taas arut- 
lusele 2021. aasta Peakonverentsil. 
Usutunnistuse osa ei ole kavas 
muuta, küll aga on tehtud tööd 
printsiipide teksti selliseks sõnas- 


tamiseks, et metodistid maailma eri 
paikades saaksid sellest ühtviisi aru 
ja võiksid selle dokumendi alusel 
laiema kogukonna tasandil ühiselt 
oma põhimõtete eest seista. 

Sissejuhatav tekst kinnitab, et 
sotsiaalsed põhimõtted ei oma ran- 
get kirikuseaduse jõudu, kuid väl- 
jendavad Peakonverentside palve- 
meelse mõttetöö käigus kujun- 
datud seisukohti üldinimlikes kü- 
simustes, toetudes piibellikule ja 
ÜMK ajaloolisele teoloogilisele tra- 
ditsioonile. Sotsiaalsed põhimõtted 
kutsuvad üles ustavusele ja on 
mõeldud õpetama ning veenma 
parimas prohvetlikus vaimus. Kõik 
ÜMK liikmed on oodatud nendega 
arvestama oma palvetes, usus ja 
eluviisis. Looduse ja inimese suh- 
teid käsitleb Sotsiaalsete printsii- 
pide osa pealkirjaga ,,Loodus- 
keskkond“ ($160). 


Tõlkinud Meeli Tankler 


KLIIMAMUUTUSTE 
PÕHJUSEKS ON 
KAKS ASJA: 


INIMTEGEVUS... 


1 http://ee.umc.org/what-we-believe/methodist-history-1908-social-creed-for-workers 

LAIAST MAAILMAST 


SOTSIAALNE KREEDO (SOCIAL CREED) 


Me usume Jumalasse, maailma Loojasse, ja Jeesusesse Kristusesse, loodu Lunastajasse. Me usume 
Pühasse Vaimusse, kelle läbi me saame Jumala annid; me kahetseme pattu, et oleme neid ande 


kasutanud ebajumalateenistuseks. 


Me usume, et looduskeskkond on Jumala kätetöö ja me pühendume selle hoidmisele, 
parandamisele ja ustavale kasutamisele inimkonna poolt. 
Me võtame rõõmuga vastu endale ja ligimestele osaks saanud õnnistused kogukonna, 


seksuaalsuse, abielu ja perekonna kaudu. 


Me kinnitame, et kaitseme meeste, naiste, laste, noorukite, noorte täiskasvanute, eakate ja 
puudega inimeste õigusi; me parandame inimelu kvaliteeti ja kaitseme kõigi inimeste õigusi ja 


väärikust. 


Me usume, et inimestel on õigus ja kohustus töötada Jumala auks ja enese ja ligimeste kasuks, 
et tagada kõigi heaolu. Selleks kasutavad nad Jumalast antud õigust omandile, väärtuste vahe- 
tamisele ja vastutustundlikule tarbimisele — et kõrvaldada majanduslikke ja sotsiaalseid pingeid. 

Meie eesmärgiks on maailmarahu, kõigi rahvaste õiglane ja seaduslik valitsemiskord ja kõigi 


inimeste isikuvabadused. 


Me usume, et Jumala Sõna valitseb inimkonna üle nii praegu kui lõplikult tulevikus. Me oleme 
rõõmuga valmis edastama elutoovat evangeeliumi kogu maailmas. Aamen.? 


8160. |. Looduskeskkond 


Kogu loodu kuulub Issandale ja meie vastutame nii selle 
kasutamise kui kuritarvitamise eest. Väärtustada ja hoi- 
da tuleb vett, õhku, mullapinda, maavarasid, energia- 
allikaid, taimi, loomi ja ka maailmaruumi. Põhjuseks on 
meie veendumus, et Jumala looming pole mõeldud üks- 
nes inimestele kasutamiseks, vaid inimesel on kohustus 
olla hea majapidaja kõige selle üle. Seda ülesannet tu- 
leb täita hoole, armastuse ja aukartusega. Majanduslik, 
poliitiline, sotsiaalne ja tehnoloogiline areng on suuren- 
danud inimkonda arvuliselt, pikendanud ja rikastanud 
inimelu. Paraku on need arengud toonud kaasa nega- 
tiivsed regionaalsed muutused — taimestiku kadumise, 
liikide väljasuremise, ülerahvastumise, inimeste kanna- 
tused ja loodusressursside ületarbimise, eriti mittetaas- 
tuvate ressursside hävitamise tööstuslikult arenenud 
riikide poolt. 

Sellise arengu jätkumine ähvardab pärandit, mille 
Jumal on looduskeskkonna näol usaldanud kõigile põlv- 
kondadele. Nõustugem, et meie kirikul ja selle liikmetel 
on vastutus toetada muutusi inimeste eluviisis majan- 
duslikus, poliitilises, sotsiaalses ja tehnoloogilises mõt- 
tes, mis looks ökoloogiliselt tasakaalustatud ja kestliku 
maailma ning tagaks kogu loodule kõrgema elukvali- 
teedi. 


A) Vesi, õhk, muld, maavarad, taimed 
Me toetame ühiskondlikku poliitikat, mis püüab vähen- 
dada ja kontrollida tööstuslikke jääke ja saastet, tagada 
toksiliste ja radioaktiivsete ainete ohutu käitlemise ja 
ladustamise ning lõpuks nende likvideerimise, vähen- 
dada linnade jäätmete hulka ning aidata kaasa õhu, vee 
ja maapinna puhtamaks muutmisele. 

Me kutsume üles kaitsma vanu metsi ja muid asen- 


?'The Book of Discipline of the United Methodist Church 2016, $166. 


damatuid loodusrikkusi, samuti ohustatud taimeliike. 
Me toetame ettevõtmisi, mille eesmärgiks on looduslike 
ökosüsteemide kaitsmine ja taastamine. Me toetame 
kemikaalide kasutamise asemel alternatiivsete võima- 
luste loomist toidu kasvatamiseks, töötlemiseks ja säili- 
tamiseks. Enne uute võimaluste kasutusele võtmist 
tuleb kindlasti põhjalikult uurida nende mõju Jumala 
loodule. Me palume tungivalt arendada rahvusvahelisi 
lepinguid maailma loodusvarade tasakaalustatud kasu- 
tamiseks inimkonna heaks, kuni maailm püsib. Oleme 
väga mures veevarude erastamise pärast, pudelivee 
müügiga kasumi teenimise ja kulutuste pärast, mida 
tehakse joogivee pakendamisel. Me palume tungivalt 
riikide keskvalitsustel ja omavalitsustel luua protse- 
duurid veeressursside säilimise hindamiseks ning enne 
veevarude erastamise lubamist määrata kindlaks selle 
otsuse keskkondlik, majanduslik ja sotsiaalne mõju. 


B) Energiaallikate kasutamine 

Meie planeet on Jumala looming ja omab seepärast 
omaette väärtust. Praegune energiatarbimine ohustab 
olulisel määral kogu loodut. ÜMK liikmetena tahame 
suhtuda loodusesse, energiatootmisse ja eriti loodusva- 
radesse vastutustundlikult ja hoolikalt, neid mõistlikult 
majandades. Me kutsume kõiki üles energiat säästlikult 
tarbima. Meie eluviis peaks vastama keskmisele energia 
tarbimisele, mis arvestab planeedi piiratud võimalusi. 
Me kutsume üles piirama CO; emissiooni kuni ühe ton- 
nini inimese kohta aastas ja toetame eelkõige taastu- 
vate energiaallikate arendamist. Süsiniku-, nafta- ja 
gaasivarud on piiratud ja nende kasutamine kiirendab 
globaalset soojenemist. Tuumaenergia kasutamine ei 
ole lahendus, sest tuumajaamad ei ole täielikult tur- 

valised ning ohustavad tervist. Tuumajäätmete turvaline 
ja püsiv ladustamine ei ole võimalik ning selle problee- 
mi pärandamine tulevastele põlvkondadele ei ole vas- 
tutustundlik. Põllumajandusliku päritoluga ning bio- 
massist kütuse tootmine ei kaalu üles toiduainete toot- 
mist ja väiketalude ellujäämist. 


C) Loomakaitse 

Me toetame seadusi, mis kaitsevad ja säilitavad loo- 
made elu ja tervist, kaasa arvatud metsloomade, lem- 
mikloomade, koduloomade ning teadusuuringutes ka- 
sutatavate loomade elu, samuti vastutame valu põhjus- 
tamise eest lihaloomade, kalade ja kodulindude tap- 
misel. 

Me ei kiida heaks kohalike või rahvusvaheliste ette- 
võtete ebaseaduslikku või seaduslikku majandustege- 
vust, mis põhineb looduskeskkonna ekspluateerimisel 
ja ökosüsteemide kurnamisel, mille tagajärjeks on loo- 
dusliku tasakaalu ja mitmekesisuse rikkumine ning öko- 
süsteemide vastupidavuse ja elujõulisuse vähenemine. 

Me julgustame otsustavalt rakendama riiklikke ja 
rahvusvahelisi ärialaseid ja muid seadusi ning juhiseid 
kõigi loomade ja eriti ohustatud loomaliikide kaitsmisel. 


D) Globaalne kliima 

Tunnistame inimkonna tegevuse üleilmset mõju Jumala 
loodud maailmale. Kiire tööstuslik areng ja fossiilsete 
kütuste suurenev kasutamine on toonud kaasa atmo- 
sfääri saastumise. Kasvuhoonegaasi emissioon ähvardab 
oluliselt muuta Maa kliimat, mis toob tulevastele põlv- 
kondadele kaasa tõsiseid keskkondlikke, majanduslikke 
ja sotsiaalseid tagajärgi. 

Globaalsete kliimamuutuste negatiivne mõju tabab 
enam just neid rahvaid ja inimesi, kes emissiooni kõige 
vähem põhjustavad. Seepärast me toetame kõigi valit- 
suste pingutusi kasvuhoonegaasi emissiooni vähen- 
damise nõudmisel ja kutsume üles indiviide, kogudusi, 
ettevõtteid ja kogukondi vähendama kasvuhoonegaa- 
side emissiooni. 


E) Maailmaruum 

Nii meile tuntud kui tundmatu osa universumist on Ju- 
mala looming ja väärib samasugust väärtustamist nagu 
meie planeet. Me mõistame hukka mistahes riigi sam- 
mud kosmose relvastamisel ja kutsume kõiki rahvaid 
üles rahumeelsele koostööle kosmosetehnoloogia aren- 
damisel ja maailmaruumi kasutamisel. 


F) Teadus ja tehnika 
Me tunnustame teadust kui Jumala loomingu mõistmise 
ja uurimise vahendit. Me kinnitame teaduslike vahen- 
dite legitiimsust maailma kirjeldamisel ja otsustamisel 
nende teaduslikkuse üle. Me ei pea õigeks teaduse kat- 
seid teha ettekirjutusi teoloogiale ning teoloogia kat- 
seid teha sama teadusega. 

Me oleme seisukohal, et teadusteooriad, mis käsit- 
levad kosmoloogilist, geoloogilist ja bioloogilist evolut- 

siooni, ei ole vastuolus teoloogiaga. Me kiidame heaks 
meditsiinilised, tehnilised ja teaduslikud tehnoloogiad, 
kui need kasutavad Jumala loodut eesmärgiga muuta 
inimelu paremaks ning võimaldavad kõigil Jumala lastel 
arendada oma Jumalast antud loomingulist potent- 
siaali, minemata sealjuures vastuollu meie eetiliste 
veendumustega, mis käsitlevad inimkonna suhet loo- 
duga. Me oleme valmis oma veendumusi muutma vas- 
tavalt sellele, kuidas inimkonna teadmised maailmast 
suurenevad. Kui teadus suurendab meie teadmisi maa- 
ilmast, mõistame ühtlasi enam Jumala loomingu sala- 
dusi. Teaduse ja tehnika tähtsust mõistes oleme ühtlasi 
seisukohal, et inimkogemuse teoloogiline tõlgendus on 
väga oluline inimkonna tõelise koha mõistmisel univer- 
sumis. 

Teadus ja teoloogia ei vastandu, vaid täiendavad 
teineteist. Seepärast me julgustame teadlaste ja teo- 
loogide dialoogi ning toetame koostööd, mis aitab Ju- 
mala armule lootes meie planeedil elu säilitada ja kõigi 
inimeste elukvaliteeti parandada. 


G) Toiduohutus 
Me toetame poliitikaid, mis tagavad toidu olemasolu 
ning avalikkuse teavitamise toidu koostise kohta. 

Me kutsume üles inimestele mõeldud toiduainete 
hoolikale kontrollimisele bioloogilise ohutuse seisuko- 
halt. Me toetame toidus sisalduvate kemikaalide sõl- 
tumatut kontrolli ning selliste toodete müügilt kõr- 
valdamist, mis sisaldavad tervisele ohtlikul tasemel 
pestitsiide, herbitsiide ja fungitsiide, samuti koduloo- 
made antibiootikumide, steroidide ja hormoonide ra- 
vimijääke ning saastatust õhus, vees ja mullas, mille te- 
kitavad jäätmepõletustehased või muu tööstuslik tege- 
vus. Me kutsume üles selgelt märgistama geneetiliselt 
toodetud, töödeldud või muudetud toiduaineid, mis on 
läbinud müügieelse kontrolli. Me ei toeta nõuete vä- 
hendamist orgaanilisele toidule ja kutsume üles toe- 
tama otsuseid, mis aitavad sammhaaval üle minna kest- 
likule orgaanilisele põllumajandusele. 


H) Õiglane tootmine ja tarbimine 
Me toetame poliitikat, mis suurendab juurdepääsu 
kvaliteetsele toidule, eriti vähekindlustatud inimestele. 
Me julgustame kestlikku kohalikku väiketootmist, 
mis aitab kogukondadel end ise ära toita. Me mõistame 
hukka poliitika, mis takistab kogukondi tarbida oma- 
toodetud toiduaineid. 
Tõlkinud Tarmo Lilleoja 

Presidendi loodushoiu teemaline sõnum kirikutele 


16. juunil toimus Laulasmaal Arvo 
Pärdi Keskuses Eesti Kirikute Nõu- 
kogu seminar teemal ,, Armastame 
loodu(s)t“. Seminaril peeti ettekan- 
deid loodushoiu teemast teaduse ja 
teoloogia kontekstis ning anti üle- 
vaade Euroopa kirikute koostööst loo- 
dushoiu valdkonnas. Seminarile oli 
kutsutud ettekannet läbi viima ka 
Eesti Vabariigi president Kersti Kalju- 
laid, kelle ettekandest toome siinko- 
hal välja mõned mõtted. 


Seda võib nimetada võib-olla 
usuks, aga võib-olla eluviisiks, aga 
eestlasele on loodus tegelikult alati 
olnud väga tähtis. Me ei ole mitte 
kunagi oma loodusest eemale läi- 
nud, me ei ole temast välja kasva- 
nud, me oleme temaga alati üks osa 
olnud. Mõnes mõttes sarnaneme 
me selles osas paljudele maailma 
rahvastele, kes ka endiselt oma tra- 
ditsioonilist eluviisi au sees peavad. 
Selliseid rahvaid on palju, kes on 
jäänud kas täielikult või osaliselt 
puutumata meie tsivilisatsiooni tä- 
napäevastest hüvedest, kiirest lenda- 
misest lennukiga ühest kohast teise, 
televisioonist, internetist. Ja tõsiasi 
on, et just sellised rahvad kanna- 
tavad täna selle kliimamuutuse 
käes rohkem kui keegi teine. Selle- 
pärast, et nad elavad kaugetes piir- 
kondades, tihti väikestel saartel, kus 
arutelu selle üle, mis meist saab, ei 
ole mitte selline kauge filosoofiline 
küsimus nagu paljudele loodusest 
ära lõigatud, linnastunud elukesk- 
konna inimestele, vaid on eksis- 
tentsiaalne küsimus juba nüüd ja 
täna. Ja see küsimus on: kui järg- 
mine torm ületab selle 3 või 4 
meetrit, mis on meie saare kõrgus 
ainsa puhta vee allikani, siis mis 
meist saab? See on tänane kohene 
küsimus. 

Te küsisite minu käest, kuidas 
saab kirik kaasa aidata keskkonna- 
probleemide lahendamisel. Ma hak- 
kasin mõtlema, et tegelikult on see 
ju ikkagi usk, lootus ja armastus. 

Kõigepealt usk sellesse, et klii- 
mamuutused toimuvad — sest pa- 
raku on niimoodi, et kuigi tea- 


duspõhisus võiks olla meie otsus- 
tamise alus, siis suured rahvamas- 
sid liiguvad ainult nende ideede 
kannul, kui ka nende hirmude eest, 
mida nad usuvad. Kui ma vaatan, 
mida on öelnud praegune paavst 
teaduse ja teaduspõhisuse kohta, 
siis kirik tunnistab ja tunnustab 
seda tööd, mida teadlased on tei- 
nud selleks, et mõista ja analüüsida, 
mis meie planeediga toimub. Aga 
sellegipoolest see usk, et midagi 
ongi väga valesti ja et meie, ini- 
mesed, oleme seda teinud — seda 
ma arvan, saate teie kindlasti ka 
levitada. 

Lootus — olen märganud, et kui- 
gi üsna vähe, aga siiski on olemas 
avalike otsustajate ja ka poliitikute 
hulgas neid, kes tahaksid öelda, et 
tegelikult mingit kliimasoojenemist 
ei toimu. Küll väidetakse, et see 
võib-olla ei ole inimtekkeline ja see 
toimuks nagunii, aga siis on tek- 
kinud üks selline uus põhjus mitte 
midagi teha. See on lootusetus, et 
midagi ei saagi teha. Et jah, me tun- 
nistame, et me ei ole tunnistanud, 
nüüd me tunnistame, aga nüüd on 
juba hilja. Lootus, et me igaüks 
saame midagi teha, peame midagi 
tegema ja sellest, mida meie teeme, 
on ka kasu. Mulle teeb väga muret 
see uus eskapismi vorm, et nüüd on 
nagunii juba hilja, et seepärast ei 
ole enam mõtet midagi teha. 

Me räägime planeedi päästmi- 
sest, tegelikult me räägime inim- 
konna Homo sapiens'i ja võib-olla 
isegi mitte kui liigi, vaid sellele liigi- 
le praeguseks omaste elamisviiside 
ja meetodite päästmisest. Ja siin on 
see armastuse koht minu jaoks. Et 
kas selleks, et tagada, et ka järg- 
mised ja ülejärgmised põlved saak- 
sid mingilgi moel ja mingigi osana 
nautida seda, mida meie oleme 
saanud, oleme me valmis millestki 
ka loobuma. Ma arvan, et see on 
üks koht, kus kirikul on hästi palju 
võimalik teha ära tööd meie ühis- 
kondliku mõtlemisega, et millised 
on need loobumised. 

Mina ei arva, et meie majan- 


duskasv tingimata peatub selle pä- 
rast, et me teeme rohelisi valikuid, 
aga on ilmne, et mingitest meile 
omastest mugavatest harjumustest 
me peame loobuma. Endiselt kuu- 
len ja tunnen seda ka ise, et näiteks, 
et jah ongi väga ebamugav 20 või 
30 inimesega üle maailma vestelda 
Zoomis või Lifesize'is. Mul oleks 
märksa toredam, kui me oleksime 
kõik lennanud New Yorki kokku, 
mul oleks märksa lihtsam nendele 
inimestele hinge pugeda. Aga ma 
mõtlen, et see on koht, kus on või- 
malik loobuda, seejuures ilma mi- 
dagi olulist ära andmata. See on 
loobumine, nii nagu me oleme sel 
kevadel veel pidanud praktiseerima 
loobumist sellest, et me surume 
kätt, sellest, et me üksteist kallis- 
tame. See on täpselt samasugune 
loobumine inimlikust lähedusest. 
Aga võib-olla on mõned kohad 
veel, kus me saame ühiskonnana 
selliseid, tegelikult ei saa nende 
kohta isegi öelda ohverdusi, vaid 
tagasiminekuid teha. Ja loomulikult 
ka meie igapäevases elus on palju 
masinaid ja seadmeid, millega me 
oleme lihtsalt harjunud, et need nii- 
moodi töötavad. Või ka tegevusi, 
me oleme lihtsalt harjunud muru 
niitma hästi madalaks, mõelnud 
sinna juurde hästi palju põhjuseid, 
et uss ei tuleks õue peale ja palju 
muud. Aga tegelikult see ei pea nii 
olema. Meil on hästi palju ruumi 
ümber mõelda, kas sellised loobu- 
mised on üldse loobumised. Need 
võivad olla rikastavad kogemused 
ja ma arvan, et siin on ka just usul 
ja filosoofial hästi oluline roll, et me 
mõtestaksime neid asju, mis esma- 
pilgul tunduvad loobumisena, tei- 
sest küljest milleski rikastavana. 
Igasugune altruism = tegelikult 
annab meile alati tagasi ja see on ka 
üks koht, kus ma näen kindlasti, et 
kirikul on rolli. 

Nii et usk, lootus ja armastus 
just selleks, et me tuleksime toime 
oma planeedi hoidmisega homo 
sapiensile sobilikus elukvaliteedis. 
Siin on kindlasti rolli ka teil. 

Metomatk kaunil Põlvamaal 


Lea: 17.-19. juulini toimus järje- 
kordne metodisti kirikuga seotud 
sõprade jalgrattamatk. Sellel korral 
siis juba kümnes matk. Ikka selleks, 
et aeg maha võtta ja matkata ratas- 
tel mööda ilusat kodumaad, kuu- 
lates oma matkakaaslaste põnevaid 
jutte, jagades enda kogemusi ja jul- 
gustades ning olles ise julgustatud. 

Sel aastal viis matk meid läbi 
liivaste metsa ja -põlluteede, aga 
jõudis välja ka laiematele kruusa- 
teedele, oli keerukaid tõuse ja järs- 
ke langusi. Nagu seda on ka meie 
teekond väljaspool jalgrattamatka. 
Oleme tänulikud, et Jumal on meid 
hoidnud kõigil nendel teekondadel. 
Kuna sel aastal olime avastamas 
Põlvamaa looduskauneid kohti ja 
meie teele jäid ka mitmed filmi 
»Viimne reliikvia“ tuntud ja vähem- 
tuntud paigad, siis sellel teemal oli 
ka rohkem juttu ja arutlusi, ühine 
filmi vaatamine ja viktoriingi. Mat- 
kadel on osalenud erinevatest me- 
todisti kogudustest inimesi, kes on 
kutsunud kaasa ka oma sõpru väl- 
jastpoolt kirikut. Sellel aastal oli 
meie matkal osalejaid 39, kellest 
pooled olid lapsed. Järgnevalt aga 

saame teada, kuidas paistis teekond 
esimest korda osalenud Tonyle. 


Tony: Metomatk ja 10 tuli mulle 
suure üllatusena, kuna algselt ei 
mõistnud sõna tähendust ja numb- 
ri väge, kuid selgus et minu armsad 
täditütred Ele Paju ja Lea Kübar on 
oma ellu värve ja mälestusi loonud 
juba 10 aastat. Ja seal ma siis olin, 
otsustuse lävel, kas minna kuskile, 
mida ma tol hetkel ei mõistnud või 
siis mitte. Mul polnud endal ra- 
tastki ja ilmselt see mind kõige 
kauem kaalutlema panigi, kas osa- 
leda või mitte. Oli põnevust täis ja 
omamoodi uudne küsimärk minu 
kuklas, kuid selle lahendamiseks 
tuli teha otsus. See vastus oli JAH. 
Saabus endalegi märkamatult 
kuupäev 17. juuli, mil algaski seik- 
lus — esimese sammuna rongisõit 
Tallinnast Valgemetsa. Ja nagu 
minu puhul ikka tavaks, siis ülla- 
tusi jagus juba enne, kui see kõik 
algas. Väljavõte tänapäeva popu- 
laarsest rakendusest messenger, kus 
sai edastatud järgmine sõnum arm- 
sale täditütrele, Leale: ,, mul rong 
hilineb u 15 minutit” ja hetke pä- 


rast saabus Lealt küsimus: ,, Noh 
mis sa seal siis korraldad?” Hetkeks 
mõtlesin, et ma pole tegelikult veel 
rongilegi saanud, mis mul siis ikka 
korraldada on, aga tegelikult mulle 
meeldib igasugune korraldamine. 
Ilmselt mulle sellised ettearva- 
matud pöörded sobivadki, kuna 
siis tunnen, et olen õiges kohas. 
Rong oli läinud katki ja saadeti 
asendusrong, mis viis mind Val- 
gemetsa, kus oligi vahva kohtuda 
rõõmsameelse seltskonnaga. Ma 
olin ikka täiega rahul, sest tundsin, 
et selle seltskonnaga 100 km pole ju 
midagi, lihtsalt istu aga ratta selga 
ja liigu sinna, kuhu viiakse. See 
tunne —- sõita mööda Lõuna-Eesti 
kaunist maastikku, nautides loo- 
duse ilu, tegi hinge vabaks ning 
puhastas pea pealinna kohati rusu- 
vatest mõtetest. Ei peagi minema 
välismaale, et saada väike restart. 
Ja nii möödusid kilomeetrid, 
mil sai külastatud paiku, kus ma 
polnud varem viibinud. Puhas 
rõõm oli vändata rattal mööda 
looklevaid teid, nautides kütkes- 
tavaid vaateid. Olime neil radadel, 
kus see omaaegne kultusfilm 
»Viimne reliikvia“ üles võeti. Ja 
nüüd nägime oma silmaga, et loo- 
dus ongi nagu filmis. Põnevust ja 

äratundmisrõõmu pakkus ka õh- 
tune ,, Viimse Reliikvia“ vaatamine, 
kus lihtsalt vaatad ja imestad: oh, 
see ongi see koht, kus juba ringi 
sõitsime. Järgneval päeval oli huvi- 
tav leida end korduvalt keset filmi- 
võtete paiku ja tuletada meelde 
filmisüžeed. 

Eredaimad hetked olid aga elust 
enesest. Sattusime oma matkaselts- 
konnaga keset tagasihoidlikku 
külateed pulmarongi peatamise 
kohta. Saime osa lõbusast lõõtsa- 
mängust ja muhedate eesti naiste 
kaunitest lauludest. Oli tore olla 
hetkes, mis kellegi jaoks on elu 
tähtsaim päev ja meie olime sinna 
sattunud juhuslikult. Nagu öel- 
dakse: kus pulmad, seal matused. 
Kohtusime oma viimasel päeval 
Põlva kirikuplatsil lõunat süües 
matuseautoga. Hetk, kus oli saabu- 
mas ühe hinge maise teekonna 
lõpp. Istusin maakiviaial ja süües 
boršisuppi, mõtlesin, et selle kirstu 
sisenemine kirikusse on üks eriline 
ja ilus hetk. Olles just viibinud seal 
jumalateenistusel, imelisel kont- 
serdil ja kuulnud sealse kiriku põ- 
nevat ajalugu, tundsin, et see 
viimse teekonna osa on omamoodi 
nii loomulik ja ilus. 

Ja lõpuks jõudis ka see hetk, kus 
Metomatk lõppes ja tuli liikuda 
tagasi enda radadele. Sel hetkel 
tundsin ka ise seda tänu ja rõõmu- 
tunnet, mida sain nautida nendel 
100 kilomeetril huvitava ja rõõmsa 
seltskonna seltsis. Ja kui nüüd kü- 
sida, et kuhu jäi Jumal ja miks ma 
temast ei rääkinud, siis ma olen 
kindel, et sel matkal oli ta kohal ja 
puudutas igaühte meist ning kõne- 
les just selles keeles, mis on iga- 
ühele mõistetav. Kuid lõpetuseks 
olen tõeliselt tänulik oma kallitele 
täditütardele, et nad on just sellised 
nagu nad on ja rikastavad minu elu 
põnevate seiklustega. Ja julgesid 
mind, pisut usukaugemat inimest, 
kutsuda kaasa eelpool kirjeldatud 
seiklusele. 

LEA KÜBAR, 


Tartu Püha Luuka Kogudus, 
TONY KÄSPER 


TOÖÖVALDKONNAD 


Vene ja eesti noorte ühine laager 


G2camp laager oli midagi mulle 
nii kättesaamatut. Eesti ja vene 
noorte vahel ei olnud siis veel sel- 
list tugevat sidet ja oli tunne, et me 
tegutseme ja korraldame üritusi 
eraldi. Kuuldes jutte ja nähes 
videosid laagritest, tekitasid need 
ikkagi soovi saada ka sellest kõi- 
gest osa. Alguses, kui mulle pakuti 
seda võimalust, siis ma olin veidi 
hirmul, kuid kui langetasin otsuse 
ja läksin laagrisse, ei kahetsenud 
ma seda otsust kordagi. See, mis 
tööd teeb Jumal seal, on imeline. 
Mul on eesõigus olla osa sellest 
imest. Jumala ligiolu ja atmosfäär, 
mida ma seal tundsin, oli võimas. 
See, kuidas meid vene noorte poolt 
vastu võeti, oli minu jaoks nii usku- 
matu. Jagasime tihti eesti noor- 
tega laagris oma emotsioone. Bar- 
jäär eesti ja vene noorte vahel, 
mida me kõige rohkem kartsime, 
oli olematu. Nii soojad, südamli- 
kud, lahedad ja enneolematud ini- 
mesed ja hetked. Need naljakad 
olukorrad ja lahedad ülesanded, 
mida meile jagati, ühendasid ja 
soojendasid meie noori. See on 
laager, kus tundsin, et pole lihtsalt 
vene ja eesti noored, vaid me 
oleme kõik koos ühtsed metonoo- 
red! Need pea igaõhtused palveõh- 
tud ja Jumala ligiolu oli uskumatu. 
Kohati oli südames suur tahtmine 


tirida kõik eesti metonoored ko- 
hale. Tahtsin, et nad saaks osa nen- 
dest seminaridest, jutlustest ja 
imelisest ülistusest. Tahtsin, et nad 
saaks osa sellest kõigest võrratust 
ja saaksid tunda Jumala ligiolu. 
Kõik see, mis ma laagrist kaasa 
sain, mõjutab siiani mu elu ja ot- 
suseid. Kui keegi küsib kas ma 
järgmine aasta läheksin, siis vas- 
taksin 100% jaatavalt, kahtlemata 
oma otsuses! 

MARIS PAAS, 

Pärnu kogudus 


Minu jaoks oli see laager kindlasti 
suve tippsündmus. Seal saime aega 
veeta ühiselt mängides, ülistades ja 
kõnelejaid kuulates. Kogu laager 
oli väga hästi korraldatud ja läbi 
mõeldud, et kõigil oleks hea koos 
olla. Palju oli panustatud usus kas- 
vamisse ja praktiliste nõuannete 
andmiseks, et ise koguduses kaasa 
teenida ja Jumalaga lähedasemaks 
saada. Eriliselt jäid mulle meelde 
palveõhtud ja ülistus. Sellel ajal oli 
Jumala ligiolu väga võimsalt tunda 
ja paljud said puudutatud. Meil oli 
ka palju aega, et koos väiksemates 
gruppides lahendada ülesandeid, 
mängida seltskonna- ja lauamänge 
ning üksteist rohkem tundma õp- 
pida. Sain laagrist palju uusi sõpru, 
aga ka lähedasemaks nendega, 

keda juba varem tundsin. Ma ootan 
juba väga järgmist laagrit ja soovi- 
tan kõigil tulla! Sellest väärtuslikust 
ajast ja uutest tutvustest ei taha 
kindlasti ilma jääda. Aitäh kõigile, 
kes vaeva nägid ja panustasid laag- 
risse ning tänu Jumalale Tema 
hoole ja õnnistuste eest! 
MARIA TAMM, 
Tartu kogudus 


Käisime sõbrannadega 21.—24. juu- 
lil Viitkal laagris ja seal oli väga äge. 
Sinna tuli 11-14aastaseid tüdru- 
kuid ja poisse igast Eesti otsast. 
Laagris sai iga päev palju nalja ja 
palju uusi teadmisi. Saime kotte 
värvida ja käepaelu meisterdada. 

Lisaks töötubadele olid meil ka 
tiimimängud. Kõik osalised olid ja- 
gatud kahte tiimi, kes laagri jooksul 
võistlesid ning kogusid punkte 
mänge mängides. Osad mängud 
olid tubased ning osad olid õues, 
kus reeglina sai märjaks. 

Külas käis meil ka päästeamet ja 
kõik said pulberkustutit proovida. 
Käisime ka Vastseliinas muuseumi- 
tiirul ja pärast läksime ujuma ja 
sõime jäätist. Samal õhtul nauti- 
sime päikseloojangut lõkke ääres 
lauldes ja vingeid mänge mängides. 
Samuti sai ka grillitud ning kõike 
head ja paremat söödud. 

Lisaks kõigele oli laagri territoo- 
riumile peidetud igast tiimiliikmest 
10 pilti. Kui kõik need üles leiti, 
tehti liikmest pannkook, ehk visati 
pähe muna, jahu, piim ja sool. Kok- 
ku leiti viie liikme pildid, kellest sai 
pannkook. Samuti jutustasid tiimi- 
liikmed järjejuttu, mis jõudis huvita- 
va lõpuni viimasel päeval. Kuulsi- 
me ka palju julgustavaid tunnistusi. 

Aga lust ja lillepidu ei kesta iga- 
vesti. Korra sai ka traumapunktis 
käidud ja minul endal ka voodi- 
haige oldud. Nimelt ujudes sai mu 
sõbranna varbasse luumurru ning 
minul tuli äkiline põlvevalu. Koos 
Jumalaga saime me raskustest läbi 
ning nautisime ülejäänud laagrit. 

Metolaagri jooksul saime kõik 
uusi sõpru juurde ja kindlasti palju 
uusi teadmisi Jumala kohta. Laagris 
oli ka tüdrukuid ja poisse, kes olid 

esimest korda metolaagris ja ma 
võin julgelt öelda, et neid näeb ka 
järgmistes laagrites. 

LIISA 


Noortelaager Viitkal 


Metonoorte suvelaager ,,Kas tões- 
ti...“ tõi kokku noored vanuses 
11-14 üle Eesti. Suurepärase mees- 
konnatöö tulemusena hängisid 8% 
mängisid noored neile loodud 
keskkonnas, kasutasid kõiki oma 
oskusi erinevates spordi- ja tiimi- 
töödes, said kogeda vee- ja muda- 
mõnusid, luua sõprussuhteid kogu 
eluks ning omandada palveelu sü- 
gavusi nii kuuldud tunnistuste kui 
isiklike palvevõimaluste kaudu. 
Põnevust lõid igasugused pallid ja 
munad, palverännaku- ja järje- 
jutud, vahud ja kustutid ning pal- 
vetavad käed. 

Korraldajatele jääb laager meel- 
de kui suurepärane, ühtehoidev, 
särasilmne kamp pööraseid noori, 
kes ei anna alla ja teeb kõike kaasa. 
Need on meie *meto-noored! Olete 
eriline tiim ja jätsite tugeva jälje 
EMK noortetöösse. AITÄH teile 
armsad, olete mu ,, Dream Team"! 

Teiega koos langesid ,, müürid“, 
üheskoos ületasime mäed, leidsime 
lahendused, purunesid munad, 
voolasid piimajõed ja lendasid 
ideed, palved ja pallid. 

See kõik oli nagu unenägu... kui 
su kõrval on andekad noored, kes 


on täis loovust ja energiat, valmis- 
olekut ja pühendumist teha enamat 
kui tavaliselt... siis sünnib midagi 
erilist. Oleme selle tunnistajaks! 
Vägev *metonoored laager Viitkal. 
Aitähhhh teile, armsad! 


ELE PAJU, 
EMK Noortejuht 


Sel suvel toimus tore noortelaager. 
See asus looduskaunis Lõuna-Ees- 
tis, Viitka metodisti koguduses. 
Ilmad olid soojad. Noori oli laag- 
ris umbes 30 inimest. Elu laagris oli 
põnev! Hommikut alustati äratu- 
sega. Siis võimeldi õues ja pärast 
võimlemist oli hommikusöök. Selle 
järel oli piiblitund, kus õpiti palju 
huvitavat ja õpetlikku piiblist. 
Seejärel oli palve ja ülistus. Ülis- 
tuslaulud olid kaasahaaravad. Ülis- 
tust tegid vennad Hollmanid. 
Laagris olid ka töötoad, mida 
korraldasid Loviise ja Eliisabet. 
Sportlikke mänge tegid Sass ja Ben- 
jamin. Laagrile lisasid põnevust 
väljasõidud nii kindlusesse, järve 
äärde ujuma kui ka külaskäik koha- 
liku kogudusse õe Aita juurde. 
Laagris toimus küünlaõhtu, kus 
noored parandasid meelt. Iga osa- 
leja kirjutas kirjakesele oma süü ja 
patu, mis nii öelda ,, tuleriidal“ ära 
põletati. 
Päevad möödusid kiiresti! Kah- 
ju oli laagrist lahkuda! 


ELIISABET, MAARJA JA EVA-BRITA, 
Tallinna kogudus 


austüie 


( Koriitõrs A 

EMK suvekonverents 


Olen olnud Jumala laps kaua aega 
ja Tapa metodisti koguduse liige 10 
aastat, kuid suvekonverentsil osa- 
lesin esimest korda; usun, et see oli 
Jumala juhatus. Kiriku aastateema 
kasvamisest ja just piiblisalm 2Pt 
3:18 on olnud minule viimasel 
poolaastal väga lähedane. Mu lap- 
sed julgustasid mind osa võtma 
ning nii saabusimegi Aa-randa juba 
kolmapäeva pärastlõunal. Võtsin 
osa mitmest ettevalmistustööst ja 
ka konverentsi ajal abistasin jõudu 
mööda (olen seda sorti inimene, et 
ei saa lihtsalt“ olla, kui kusagil on 
vaja midagi teha). 

Oli imeline kohtuda uute ini- 
mestega, kuulda nende erinevaid 


lugusid ja teada, et meil on seesama 
Jumal, kes tegutseb nii minus kui 
ka nendes. Kogesin vaimus ühtsust 
nii inimestega vesteldes kui ka koos 
palvetades. 

Seekord oli inimesi eriolukorra 
tõttu poole vähem kohal, ent usun, 
et kohale tulnud inimesed olid igat- 
senud Kristust enam tundma õppi- 
da — seda oli tunda nii vesteldes kui 
ka inimesi kuulates. Läbi kõigi nelja 
päeva võis kogeda Jumala armu 
lähedust. Suurepärane ülistustiim 
valmistas meie südamed Jumala 
sõna kuulama ja vastu võtma. Olin 
osa ka eestpalveteenistusest ja oli 
nii võrratu kogeda Püha Vaimu lä- 
hedust ning näha, kuidas ta puudu- 


Fotod: EMK fotokogu 


Foto: Aleksander Lepik 


tas, julgustas ja parandas inimesi. 
Seeläbi võisime kogeda, et Issand 
on alati valmis oma lapsi teenima ja 
armastama. Kas meie oleme valmis 
ennast andma nendeks kanaliteks? 

Sain ka ise julgustatud, kui oli- 
me väikeses osaduses palves ja üks 
õde sai minule sõna, mida Püha 
Vaim oli juba eelnevalt minule isik- 
likult rääkinud. Varem olin saanud 
kinnituse oma koguduse pastori 
läbi, seekord aga täiesti võõra ini- 
mese kaudu! Tänu Jumalale! See 
julgustas mind väga ja sain aru, et 
olen õiges kohas. Usun, et paljud 
said konverentsilt uue motivat- 
siooni ja tahte kasvada Kristuse 
tundmises. 

Suur tänu kõigile, kes panus- 
tasid konverentsi ja kõige suurem 
tänu meie Issandale! 


TATJANA LEPIK, 
Tapa kogudus 

EMK 


aastakonverents 
28.-30. august 2020. a 


EMK aastakonverents on üks neist 
sündmustest kirikuaastas, mida 
juba varakult ette planeeritakse. 
Mõned naljamehed ütlevad pikka- 
de plaanide tegemise juurde, et ,»ini- 
mene planeerib, aga Jumal juhib“. 
Viimase mõtteraasukesega tuleb 
siinkohal ka nõustuda, sest käesole- 
va aasta kohtumine lükkus varem 
planeeritud juunikuiselt ajalt maa- 
ilmas valitseva COVID19 viiruse 
puhangu tõttu augustikuu viima- 
sele nädalalõpule. Ehkki meil Eestis 
on viiruse levikuga siiani asjad suh- 
teliselt hästi, on muudes Euroopa 
riikides olud palju keerulisemad. 
Reisipiirangute tõttu ei saanud ka 
piiskop Christian Alsted meid füü- 
siliselt Tallinnas sel aastakonve- 
rentsil külastada, kuid läbi ,,video- 
silma“ oli ta meie konverentsiga 
ühenduses ja tunnustas EMK töö- 
tegijaid viimasel aastal tehtud pin- 
gutuste eest. Eriliseks tegi Eesti 
metodistide suure kohtumise asja- 
olu, et me olime sel aastal esimene 


aastakonverents piiskopkonnas, kes 
sai tõesti ühiseks osaduseks kokku 
tulla. 

Varasematel aastatel oli mulle 
jäänud kohati selline mulje, et kiri- 
ku aastakonverentsidel tehakse ras- 
ket tööd ja minnakse süvitsi iga 
detaili taha uurima, mis või kuidas 
on asjad toimunud. Võibolla ka 
seetõttu, et varem on konverentsi- 
del võetud rohkem aega tööüksuste 
aruannetega tegelemiseks. Prae- 
guseks on mul selge äratundmine, 
et aastakonverents on metodisti- 
dele ühine rõõmustamise aeg. See 
on aeg ühisteks jumalateenistusteks 
ja palveteks, ühiseks laulmiseks ja 
rõõmsateks kohtumisteks õdede- 
vendadega, keda pole mõnda aega 
nähtud. Aastakonverentsi osana sai 
rõõmustada, kui EMKTS saatis 
teenimistööle järjekordse lennu 
tublisid töötegijaid. Rõõm oli aas- 
takonverentsil näha uusi töötegijaid 
vaimuliku ameti kutsumusega. 

Minu isiklik aastakonverentsi 
haripunkt oli meie superintendendi 
õpetuslik osa sellest, kuidas koha- 
liku koguduse vastutus on kogu- 
duseliikmetele vaimulikuks kas- 
vuks sobilike tingimuste loomine. 
Igas koguduses on pisut omamoodi 


dünaamika, omad võimalused ja ka 
omad raskused kogudusetöö aren- 
damiseks. Nõnda võib iga kogudust 
eraldi vaadelda kui väikest kasvu- 
hoonet, milles kasvatatakse erine- 
vaid taimi. Looduses ei saa ka kõiki 
taimi koos kasvatada. Iga liik vajab 
omamoodi hoolt ning ka erinevaid 
kasvutingimusi. Koguduse kui kas- 
vuhoone näite juures on koguduste 
töötegijatel väga oluline meenu- 
tada, et Jumal ei ole tegelemas ,ilu- 
aiandusega“. Ta ei ole huvitatud 
pelgalt ilust ja taimede lopsakusest. 
Teda ei huvita ainult ilusad õied ja 
õitest tulenev magus lõhn. Tema 
eesmärk on leida taimede küljes 
valmivaid vilju. (Loe juurde Jh 
15:1-5.) Nagu erinevad taimed va- 
javad erinevaid kasvutingimusi, 
nõnda valmivad ka taimedel eri- 
neval ajal väga erinevad viljad. Nii- 
siis on iga koguduse ülesandeks 
luua tingimused, et selles kohas 
koos olevad inimesed saaksid nen- 
de jaoks parimal viisil usus ja Ju- 
mala tundmises kasvada. 


ARDI LEERIMA, 
Pärnu Agape koguduse pastor 

Eesti Sõprade kohtumine 


Foto: .Marjana Luist 


Koroonaviiruse levik on käesoleval aastal sundi- 


nud mitmeid plaane muutma. Nii juhtus ka Heategevuslik 
Eesti Sõprade kohtumisega. Kui tavaliselt toi- ee 
fotonäitus 


muvad Eesti Sõprade kohtumised mai alguses 
Ameerika Ühendriikides, siis käesoleval aastal 
toimus see 26. ja 27. juunil interneti vahendusel: 
ettekanded tehti Zoomi keskkonnas ning hu- 
vilised said koosoleku ülekannet jälgida Face- 
booki lehel. Tehnilise poole eest vastutas Eesti 
Sõprade kommunikatsioonijuht Andy Morris, 
kes tegi väga suure töö ära, et kõik toimiks. 
Kohtumisel tutvustati teoloogilise seminari, 
Pärnu Agape koguduse, laager Giideoni, laste- 
keskus Tähetorni, EMK noortetöö, Uue Alguse 
koguduse ja selle poolt rajatud rehabilitat- 


Aastakonverentsiks oli Tallinna metodisti kirikusse üles sea- 
tud EMK vaimuliku Üllas Tankleri 60. juubeliks valminud 
fotonäitus pealkirjaga ., Elamus“. Näitusel on üleval 30 fotot 
erinevatest riikidest, kuhu töö Üllase viinud on. 

»Olen kohtunud huvitavate inimestega, näinud paiku, 
mis on jätnud hinge jälje. Lisaks toredatele kodumaistele ko- 
gemustele olen ikka ja jälle ka oma reisidel peatunud pildi 
tegemiseks. Objektiivi ette on sattunud suurejoonelised 
maastikud, olmelised detailid, inimesed oma dünaamikas, 
loodus oma imelistes väikestes ilmingutes, ikka ja jälle na- 
sioonikeskuste tegemisi. Lisaks tegid ettekanded tuke nalja ka jne. Ühel või teisel (vahel arusaadaval, vahel 
oma töödest ja tegemistest Hindrek Taavet täiesti seletamatul) põhjusel on see pildistamise hetk, objekt 
Taimla ja Üllas Tankler. Robert Tšerenkov andis või mulje olnud mulle endale tõeliseks elamuseks. Ehk 
kõnetab miski siin veel kedagi läbi mõne detaili, leitud 
tähenduse või tajutud meeleolu.“ kirjutab fotode autor Üllas 
näituse kirjelduses. 


ülevaate EMK-s toimuvast üldiselt. 
Ameerikas elavad Eesti Sõbrad olid tänu- 


likud ettekannete ja uue info eest ning lootus- AVIN JD i i M 
rikkad, et järgmisel kevadel õnnestub korral- Tallinna metodisti kirikus näitusel olevaid fotosid on või- 


dada tavapärane kokkusaamine Ameerika malik endale osta (ka digitaalselt). Foto hind on 20 eurot. 
Ühsndrülides Kogu fotode müügist saadud tulu läheb EMK pastorite toe- 


tusfondi. 
MARJANA LUIST MARJANA LUIST 

Foto: Üllas Tankler 


Raamat 
esimesest 
Eesti metodisti 
jutlustajast 


Aastakonverentsil esitles Toomas Pajusoo enda koos- 
tatud raamatut esimesest Eesti metodisti jutlustajast 
Vassili Tähest, kelle sünnist möödus 155 aastat. 

9. juunil 1907 saabusid laevaga Roomassaare 
sadamasse kaks sõpra: Vassili Täht ja Karl Kuum, et 
kuulutada Saaremaal Kristuse evangeeliumi, mille 
elumuutvat väge olid nad kogenud. Ilmselt ei osanud 
kumbki neist ette kujutada, et tulevikus peetakse just 
seda kuupäeva metodismi äratusliikumise alguseks 
Eestis. 

Vähese info tõttu on Vassili Täht kirikuloos jäänud 
suurema tähelepanuta, kuid Toomas Pajusoo aastate- 
pikkune biograafiline uurimistöö täidab selle lünga, 
andes ligikaudu 60 leheküljel ülevaate Vassili vane- 
matest, lapsepõlvest, noorusaastatest, rännakutest, 
tema tööst jutlustajana Saaremaal ning Kuressaare 


metodisti koguduse rajamisest. 
MARJANA LUIST 


Loosimine 

Raamatut on võimalik osta 
kirikukeskusest 
(keskusometodistikirik.ee) ja 
raamatupoest Logos. 
Raamatu hind on 8 eurot. 


ad 
EEST: METODISTI JUTSUSTAJA 


VASSILI TÄHT 


Xe 


Vassili Tähe elulooraamatu tutvustus oli elamus 
omaette: esiteks imetlesid Toomase andi ning visadust 
kaugete aegade-vahemaade tagant materjali otsida, 
leida ja süstematiseerida; teiseks tekitas huvitav et- 
tekanne kindla soovi raamat ise läbi lugeda; kolman- 
daks hämmastas taas kord Jumal, kes ei lase kustuda 
oma õige mälestusel ning paneb selleks liikuma ini- 
mesed, mõtted ja trükimasinad. 
Üks väärt lugu on meile kingitud. 
SIRLY LAHI 


Palvepartnerkogudused 


Augusti lõpus toimunud aastakonverentsil 
loositi EMK koguduste vahel välja uued 
palvepartnerkogudused: 

Sakussaare ja Tallinna koguduse eesti osadus 
Sillamäe ja Jõhvi Petlemma kogudus 
Kohtla-Järve ja Narva kogudus 

Viitka ja Räpina kogudus 

Tartu ja Aseri kogudus 

Jõhvi ja Kunda kogudus 

Paide ja Ruusmäe kogudus 

Reeküla ja Kärsa kogudus 

Keila ja Tapa kogudus 

Võru ja Haapsalu kogudus 

Pärnu ja Paldiski kogudus 

Uue Alguse ja Tallinna koguduse vene osadus 
Rakvere ja Kuressaare kogudus 


Foto: Üllas Tankler 


Saaremaa koguduste 
AASTAPÄEVAD 


Eesti Metodisti Kiriku vanimad 
kogudused — Kuressaare ja Ree- 
küla — tähistasid suvel oma 110. 
aastapäeva. Kuigi Kuressaare ko- 
guduse töö sai alguse varem ning 
töö Reekülas toimus pikka aega 
Kuressaare koguduse osakonnana, 
sai riiklikus registris Reeküla ko- 
gudus registreeritud kuu aega va- 
rem. Seetõttu tähistas Reeküla ko- 
gudus oma 110. aastapäeva 26. juu- 
lil ja Kuressaare kogudus 23. au- 
gustil. 

Kui tavaliselt tähistab Reeküla 
kogudus oma aastapäevi jumala- 
teenistuse ja kohvilauaga kiriku- 
aias, siis juubeliaastapäeva tähis- 
tamiseks otsustati minna piirkonna 
keskusesse — Kõljala külaplatsile ja 
külamajja. Sealsamas toimus ka 


koguduse 100. aastapäeva tähista- 
mine. Aastapäevale oli Reeküla ko- 
gudust tervitama tulnud küla- ja 
kultuuriseltsi esindaja Veeve Kaasik. 

Tervitussõnumid ja õnnesoovid 
andsid kogudusele üle ka naaber- 
koguduste esindajad: Rando Met- 
samaa Kuressaare metodisti kogu- 
dusest, Janek Järveküla Leisi bap- 
tisti kogudusest, Alur Õunpuu 
Eesti Kristliku Nelipühi Kuressaare 
kogudusest ja Viktor Martel Valjala 
Rahu vabakogudusest. Lauluga tee- 
nis perekond Siioni baptisti kogu- 
dusest. 

Aastapäeval jagas kogudus 
külarahvale uudist uue pastori — 
Hindrek Taavet Taimla — ametisse 
asumisest. Taavet koos abikaasa 
Veronikaga oli samuti aastapäevale 
kogudust õnnitlema tulnud. 

Vaimulikku sõnumit aastapäe- 
val jagas Hannes Hermaküla. 


Aastapäeva tähistamisest võttis 
osa üle 80 inimese. Jumal õnnistas 
aastapäeva tähistamist ilusa ilma, 
toredate (taas)kohtumiste ja julgus- 
tavate sõnumitega nii kogudusele 
kui külalistele. 

Kuressaare koguduse aastapäe- 
va jumalateenistusele olid kogudust 
tervitama tulnud Reeküla metodisti 
kogudus, Urmas Jäe Tallinna me- 
todisti kogudusest, esindajad Val- 
jala Rahu, Leisi baptisti ja Eikla 
priikogudusest ning vaimulikku 
sõnumit jagas Tõnu Usin Kures- 
saare nelipühi kogudusest. Ülistust 
juhtis aastapäeval  ülistuskoor 
pÜhendus. = Aastapäevapidustus 
lõppes rikkaliku kohvilaua ning 
omavahelise vestlusega. 


MARJANA LUIST 


Foto: Kuressaare koguduse fotokogu 

ELE PAJU - kutsumuse lugu 


Pastor, noortejuht, kirikuvalitsuse ja ordinat- 
sioonikomisjoni liige, ettevõtmiste initsiaator 
jne jne. Käesoleva aasta suvel 40-aastaseks 
saanud Ele Paju annab Jumala riigi tööks 
metodisti kirikus tohutu panuse! 


Millised kolm asja sinu lapsepõlvest on sind edasises 
elus enim mõjutanud ja miks just need? 

Minu vanaema palved, millest ma tol hetkel aru ei 
saanud. Mõtlesin ikka, et miks ta triikides nõnda 
omaette podiseb“. Täna mõistan ja hindan seda väga 
sügavalt. 

Perega ühised ,kirikusõidud“ punase Žiguliga. 
Kirikusõitude alla võis panna kõik isa sõprade külas- 
tused, matustel-käigud, kus pidime õe ja vennaga po- 
jengi kroonlehti korvikesest teele puistama, erinevates 
EELK kirikutes toimunud leeripäevadel ja sinoditel 
osalemine jne. Kõik meie sõidud toimusid lauluga. 
Makki polnud, kuid ,, musta lauliku“ laulud meenuvad 
veel tänagi. 

Onu Martini ja emaga veedetud pikad õhtud, täis 
naeru (onu Martini naer oli kohe eriline) ja erinevaid 
põnevaid lugusid, mis rääkisid alati ootamatutest ja 
üleloomulikest Jumala imedest. Martini allajoonitud 
Piibel oli alati põnevam kui enda oma. 


26 KODUTEEL 3/2020 


EMK superintendent Robert Tšerenkov aastakonverentsil Elele üle andmas, AASTA PANUSTAJA“ auhinda. 


N 


Kuidas iseloomustaksid oma teekonda isikliku suh- 
teni Jumalaga? 

Ma olen sündinud kirikusse. Juba minu vanavanaema 
Rosalie Säägi, vanaisa August Säägi ja minu ema Agnes 
Palo on olnud metodistid, seda pärandit kannavad 
hetkel eriliselt edasi ka meie pojad Benjamin ja Daniel. 
Isa Kaljola Palo oli aga algselt kristlaseks saades pü- 
hendunud luterlane, enne kui metodisti kirikuni 
jõudis ja meie esmane pühapäevakooli teekond sai al- 
guse hoopis EEKBL Võru koguduse lastetundidest, kus 
sain ema kõrval esimesed kogemused lastetöös. 

Eks need esimesed igatsused Jumala sügavuste 
järele tulidki ema suunamisel, mis said kinnitatud ja 
isiklikumaks just Võru Baptisti koguduse noorte- 
grupis, kasvades koos Toivo Teekeli poegadega. 


Kuidas ja millal tundsid endas kutsumust saada pas- 
toriks? 

Kui metodism jõudis Võrru ja loodi EMK Võru Elu- 
puu kogudus, siis ema Agnese süda rõõmustas ja meie 
perekonnast sai üks esimesi perekondi, kes antud 
töösse hakkasid innukalt investeerima. Minu jaoks 
olid juba EMK noortejuhtide koolitused natuke eri- 
lised, kuna ootasin alati hetki, kus oli kas läkitamise 
või otsustamise koht Issanda kasuks. ,,Siin ma olen, 


Foto: Üllas Tankler 


saada mind!“ Aga päris asjaks läks ikka peale kesk- 
kooli lõpetamist. Siis tuli ju otsustada, kuhu edasi. 
Kuna olin tol hetkel EMK Võru liige, siis Thea ja 
Kaupo Kant, ilmselt nähes minus mingeid oma- 
dusi/tugevusi, varustasid mind EMKTS voldikutega. 
No nad tegid seda ikka südamest, mille tulemusena 
kirjutasin ,,10 põhjust, miks ma EI lähe EMKTSi õp- 
pima“. Nii ma siis veetsin suve, astumata erinevatel 
põhjustel mitte ühtegi kooli, endal tugev koolilõpu 
tunnistus taskus. See oli augusti lõpp, kolmapäeva 
õhtu, kui kogesin selgelt oma südames: Vii oma tun- 
nistus nüüd EMKTSi! Mõtlesin, et hästi, aga vaid 
1-aastane kursus. Seal sai Jumal mu kätte, kasutades 
minu vormimiseks erilisi Jumala sulaseid. Samal ajal 
aga teenisin juba aktiivse töötegijana Võrus, paral- 
leelselt õpingutega. Meenub öö, kui nägin unenäos, et 
matsin kedagi, must talaar seljas. Ärkasin ärevusega, 
liikusin kooli, unenäos nähtu veel mõtetes ringlemas. 
Kooli uksel võttis mind vastu Olav Pärnamets lausega: 
»Me Urvega tahaksime sinuga natuke rääkida!“. Vest- 
luse sisu oli konkreetne: ,, Me näeme sinus Jumala kut- 
set teenida pastorina.“ See ei ole võimalik, mõtlesin 
endamisi, kui te vaid teaksite, mis ma unes just 
nägin... Siit jätkus nii seesmine kui väline kasv ja 
teekond vaimulikuks väga loomulikult. 


Millised on olnud sinu suurimad mured ja rõõmud 
Räpina koguduse pastorina? 

Meil saab juba 10 aastat teenimist Räpina koguduses. 
See on olnud eriline kool, kus päris elu ,,tekstiüles- 
anded“ on pidanud leidma parima lahenduse. Lahen- 
duskäik ei ole olnud alati kiireim ja lihtsaim. Eriline 
rõõm ja õnnistus oli Räpina koguduse armastav ja 
teeniv õhkkond, mis mind noore naisvaimulikuna 


EMK Räpina 30. 

algul ümbritses. Seda armastust ja teenimist kogen 
veel tänaseni. Päris teenimise algul pidin matma 
koguduseliikme, kes tegi enesetapu. Seejärel edasi lii- 
kuma laste- ja noortetööd rajades. Õppides kogemuste 
najal ehitama üles kogudusetöö majanduslikku tege- 
vust. Kuid minu kui pastori jaoks on olnud see parim 
kool, kus minu edukus on sõltunud Jumalaga koos- 
veedetud ajast, minu kõrval olevast tugisüsteemist, 
nõuandjatest ja kõige selle sees minu enda oskustest 
või oskamatusest. Suurim mure väikeses koguduses on 
töötegijate vähesus. Alguses olin nagu ,,Hunt Kriim- 
silm, kes viis teenistuse läbi, saates üldlaule, pidades 
jutluse ning igatsedes parimat ka oma lastele, siis 
toimus ka lastele sõnum lauluga. Aastatega on tulnud 
tarkus, julgus ja kogemused mitte enam nõnda jätkata. 
Kuigi distantsilt teenimine pole minu seisukohast 
edukas, siis Jumala ime läbi on see olnud õnnistuste- 
rohke. Minu jaoks on elav evangelism kristlaste ko- 
haolu kogukonnas. Seega kinnitan väidet, et ,, Pastor, 
kes on 6 päeva nädalas nähtamatu, on seitsmendal 
päeval mõistetamatu“. Siinkohal teebki rõõmu (vaata- 
mata minu suutmatusele) kohaliku omavalitsuse val- 
misolek ja igatsus koostööks, nii oleme ikka sotsiaal- 
töötajatega maha istunud, et leida parimaid lahendusi 
ühistele ,,murelastele“. Tänaseks on Jumal imeliselt 
esile tõstnud uusi töötegijaid, vastanud igatsustele uue 
pühakoja osas ja kasvatanud nii koguduseliikmete 
hulka kui nende vaimset igatsust enama järele. 


Kuidas sai sinust EMK noortejuht? 

Ma kasvasin noortejuhiks. Alustasin lastetöö toimkon- 
nas, siis kasvatasin oma lapsed noorteks. Tajudes igat- 
sust enama järele ja kuuldes Kirikuvalitsuses küsimust: 
»Kes valutab oma südant EMK noorte pärast?“ vas- 

tasin selle küsimusele minus olnud igatsuse ja valuga: 
»Mina valutan!“ Millele vastas meie superintendent 
Robert: ,, Hästi, siis ole õnnistatud ja tegutse!“ Eks see 
oli algul meeskonnatöö ja on seda tänaseni. Mina olen 
meeskonnamängija ja väärtustan head tiimi kõrgelt. 


Milline noor olid sina, võrreldes noortega, kellega 
puutud kokku praegu noortetööd tehes? 

Ma olin teistsugune. Ma olin maalt, lammaste keskelt, 
kes laulis: ,,Võtkem Jumalale laulda“ ja käis koos vane- 
matega pühapäeviti kirikus, kuid ülejäänud aja veetsin 
talutööd tehes. Mul ei olnud vaba aega. Talus ei saanud 
töö kunagi otsa, aga see oli omamoodi eriline elu. 
Minu jaoks oli isa käsk korraldus, mis tuli teostada 
kohe. Ja sellise kasvatuse keskelt on tõesti tänapäeva 
noore elu, mõttemaailm ja tegevus hoopis teine maa- 
ilm, kus õpin orienteeruma. Olen oma eesmärgiks 
seadnud kuulamise: kuula noori kõikjal, kus sa liigud 
ja kuula Jumalat, seejärel tee otsused ja püstita ees- 
märgid, mis suunas liikuda. 


Millisena näed EMK noortetööd ühe ja millisena 
viie aasta pärast? 

Tegime just meeskonnaga kokkuvõtte oma aastasest 
tegevusest ja see oli hämmastav, kui palju suudab teha 
meeskonnaga, kus kõik panustavad tulihingeliselt. Me 
oleksime nagu mitu aastat juba arendanud oma kiriku 
noortetööd ja tegutsenud koos metonoortega. Kuna 
Jumal on juhtinud meid strateegiliste kohtadeni, siis 
mulle tundub, et aasta pärast on noortetöö mitme- 
tasandiline, kus kindel koht on nii teismelisel (vanuses 
11—14 a) kui ka noortel vanuses 15+. Meil on olemas 
juba list noortejuhtidest, keda jüngerdatakse ja kooli- 
tatakse ning noortetööd on alustatud vähemalt 10 
EMK erinevas koguduses. 

Aga 5 aasta pärast saame nägema praeguseid noori 
juhtimas ja Jumala riiki laiendamas suuremalt kui vaid 
meie metonoorte tegevus. Mul on aukartus Jumala ees, 
nähes, millised erilised noored on meie kätesse usal- 
datud, keda juhtida, kellesse investeerida ja kellelt õp- 
pida. 


Oled lisaks ka kirikuvalitsuse ja ordinatsioonikomis- 
joni liige — millised on olnud suurimad väljakutsed 
ja õnnistused nendes rollides? 

Olen kogenud, kui erinev võib olla meeskonna olemus 
ja tegevus, samas olen saanud oma väga olulised ko- 
gemused ja õppetunnid meeskonnaliikmeks olemisest 
just antud toimkondadesse kuuludes. Need on olnud 
minu kasvuala nii isikuna, meeskonnaliikmena kui ka 
Jumala hääle kuulamises. Antud meeskondadesse 
kuuludes ei saa tegutseda vaid oma tahet ajades, vaid 
sul peab olema pidev arusaam, kuhu juhib meid Jumal, 
kuhu kirikujuht/meeskonnajuht ja mida ma hetkel 
kuulen. Olen õppinud kuulama, mõtestatult tegutse- 

ma, julgemalt oma seisukohti välja ütlema ning otsima 
Jumala tahet kõiges, nii rõõmsates kui ka mind kur- 
vastavates asjades. 


Oled olnud mitmete põnevate ürituste nagu Wing It 
Girls ja naiste palvehommikute algataja. Kuidas need 
ideed on tulnud ja kuidas nendel algatusel on läi- 
nud? 

Ma süttin kiiresti. Mulle lähevad asjad hinge ja siis 
tuleb nende tunnetega enda sees edasi tegutseda: pal- 
vetades, mõtiskledes ja neid õigete inimestega jagades. 
Antud kaks ettevõtmist on olnud Jumalast juhitud het- 
ked, kus vaikseks jäädes antakse sulle kogu järgnev 
strateegiline tegevusplaan ja seejärel ka rikkalik õnnis- 
tus. Eks selle kõigega kaasneb ka pingutus, vahepeal 
tagasilöögid ja rünnakud, mis on aga tagantjärele kin- 
nitav ja edasiviiv õppetund. Wing It oli põnev algatus, 
kus Jumal juhtis märkama mind ümbritsevaid noori 
tüdrukuid ja nende emasid, kellega kord kuus tegime 
põnevaid ja arendavaid programme, kuulates erineva- 
tel erialadel tegutsevate kristlastest edulugusid, lisaks 
oli alati praktiline tegevus silmaringi ning oskuste 
arendamiseks ning vaimulik sõnum. Wing It oma 
põhiolemuses jäi aastaseks projektiks, kuid selles 
olnud emad on kõik leidnud tee palvehommikutesse. 
Ja need varased kolmapäeva hommikud üheskoos on 
eriline koht, kus saame kuulata Piiblit, ülistada, jagada 
oma elus toimuvat ning palvetada üheskoos enne, kui 
läheme tööle. See grupp on igapäevane õnnistus, mis 
annab võimaluse jagada oma palvesoove ja tänu põhi- 
mõtteliselt 24/7 Facebooki grupi vahendusel. Erilised 
naised ja vägevad tunnistused, mille taga on kõikvõi- 
mas Jumal ja tema loodud naised. 


Mida uut ja põnevat on toonud sinu ellu ettevõtja ja 
tööandja roll? 

Mäletan hetke, kui olin taastunud oma haigusest, mis 
mind aastaks põhitegevusest kõrvale võttis. Ma olin 
valmis tegutsema hakkama. Mu südames on olnud 
ikka soov — aidata ja muuta maailma ning seal ma siis 
olin — taas ennastohverdavalt valmis koolitama end 
kogemusnõustajaks. Mu armas õde Lea oli just tulnud 
oma eriala koolituselt ning kuuldes minu plaanidest, 
ütles sõnad, mis muutsid minu elu: ,,Sa oled elus väga 
palju juba õppinud, sul on meeletu kogemustepagas, 
pane see kõik nüüd raha teenima ja hakka ettevõtjaks, 
olen sinuga!“ Täna ma juhin Jumala abiga ja nüüdseks 
6-liikmelise meeskonnaga huvikooli, kes läbi män- 
gude, loodud metoodika ja õppekava õpetab lapsi lu- 
gema alates 3. eluaastast. Alguses said sellesse ette- 
võttesse panustada nii minu õde Lea, vend Ove, ema 
Agnes, kui ka abikaasa Tanel ja lapsed ning kõigil oli 
väga eriline roll ja võidmine. Huvi lugemisringide 
vastu on meeletu nii lastevanemate, laste kui ka 
haridusasutuse poolt. Mina naudin oma tegevust ja 


olen tänulik Jumalale nõuandjate, sissetuleku ja või- 
maluse eest toetada ja arendada lapsi nende teel täh- 
tede ja lugemise põnevas maailmas. 


Oled inimene, kellega tahetakse sageli rääkida oma 
muredest ja koormatest. Mis sa arvad, miks see nii 
on? Kas räägiksid sellest mõne julgustava ja inspi- 
reeriva 100? 

Neid lugusid on meeletult palju. Viimane põnev lugu 
juhtus uute õpetajakandidaatidega vesteldes. Võtsin 
hiljuti ühendust noore naisega, kes kevadel teatas, et 
tahab minna õppima eripedagoogikat, kuid nüüd 
sügisel temaga kontakteerudes selgus, et ta asus õppi- 
ma hoopis maksundust. Aga südames oli ikkagi tema- 
ga kohtuda, kuigi ma olin üsna skeptiline. Kui töö 
jutud olid aetud, hakkas ta rääkima, kuidas tal on jäli- 
tajad, kes tema igapäevaelu segavad ja ta kardab meele- 
tult üksinda olemist. Kuulan ja tunnen, et ma ei saa 
vait olla. Rääkisin, et olen kristlane ja pastor ja Jumala 
abiga on võimalik vabaneda kõikidest hirmudest ja 
järelkäijatest. Tegin ettepaneku, et palvetame, millele 
ta vaid vastas, et ta ei oska. Ütlesin, et ma õnneks 
oskan. Palvetasime ja ta teatas lahkumisel: ,, Ma olen 
õnnelik, et mul oli võimalus rääkida kellegagi. 
Tavaliselt tulevad teised minu juurde, et rääkida oma 
muresid ja mul ei ole kellegagi rääkida. Ainus või- 
malus on minna mõne sensitiivi juurde!“. Ütlesin, et 
võid alati tulla ja jagada. Järgmisel päeval sain sõnumi: 
»Ma peangi sind tänama. Ma täna ärkasin, ma olin 
täiesti teine inimene. Nii uskumatu kui see ka poleks... 
ega isegi ei suuda praegu uskuda, kas see on kokkusat- 


Benjamini 9. klassi lõpetamine kevad 2020. 

tumus või tõesti mingi raskus langes mu õlult ja 
hingest.“ Täna tuleb mulle külla tema ema, kes igatseb 
lihtsalt rääkida ja kokku saada. Põnev! 

Aga miks nad igatsevad? Ma võin ju vaid oletada. 
Ma armastan Jumala loodud erilisi ja erinevaid ini- 
mesi, omade kiiksude ja muredega. Mulle meeldib 
kuulata! Ja mulle meeldib palvetada. 


Milline abikaasa ja ema sa oled? 

Ma olen hooliv, aga vahepeal see väljendub hoopis 
ranguses, mille olen pärinud oma isalt. Ja kui maailma 
muutmine saab olulisemaks, siis nad on ilmselt kan- 
nataja rollis. Kuid kui ma neid ja Jumalat kuulan, siis 
oleme kõik üheskoos võitjad ja naudime üheskoos 
tegutsemist. Nad on kõik kolmekesi muutnud mind 
väga palju. Ma olen õppinud oma poegadelt palju. 
Imetlen seda, kui loomulikult Benjamin elab välja 
Kristust, kuulutab julgelt evangeeliumi klassi- ja tree- 
ningukaaslastest kuni koolidirektori ja treeneriteni 
välja. Ja ta teeb seda loomulikult Jumala väes. 

Minu jaoks on abielu ja lapsed väärtus, mille eest 
ma võitlen, pingutan ja olen valmis ka ohvreid tooma. 
Kõiges selles vajame tarkust ja peame tegema tööd, 
kuid selle viljad — tulemus ja armastus, mida me ko- 
geme, annab elule värvid ja sisu. Ma naudin igat hetke 
oma dream-tiimi seltsis. 


Mida armastad teha vabal ajal ja millised on sinu 
hobid? 

Puhkamise õpetas mulle selgeks minu abikaasa Tanel. 
Kuid mul on veel arenguruumi. Hobideni viisid mind 
mu lapsed ja perekond. Seega naudin ma muusikat, 
eriti puhkpillimuusikat, mida saame nüüd juba teha 
üheskoos Danieliga, kes mängib metsasarve. Ja parim 
pingemaandaja on füüsiline tegevus aias ja sport. Mul 
on oma koduaed, kus saab teha kõike, mida hing ihkab 
ja aeg võimaldab. Kuna meespere kirg on korvpall, siis 
on täiesti eriline tähistada emadepäeva üheskoos pe- 
rega, elades kaasa korvpalli Eesti meistrivõistlustele 
Saku Suurhallis. Ma ju süttin, seega näitan ka välja, kui 
kaasa elan ja see on uskumatult äge! 


Milline on see eesmärk või eesmärgid sinu elus, mille 
kohta võid öelda, et kui oled need saavutanud, oled 
hästi elanud? 
Kõige suurem eesmärk on olla see ja teha seda, milleks 
Jumal on andnud annid, täitnud mind kire ja võid- 
misega. Ja kui me elame iga päeva koos Jumalaga just 
seal, kus me liigume (minge kõike maailma), siis Ju- 
mala väes, erinevate vestluste ja tegevuste kaudu saab 
Jumala riik sündima. 

Teine eesmärk ja igatsus on ,,Mina ja minu pere, 
me teenime Issandat Jumala väes!“ 


Elet intervjueeris RIIN PÄRNAMETS 

AJALUGU 


PEETER HÄNG - õpetaja, pastor ja märter 


Käesoleva aasta 9. augustil möödus 120 aastat Torgu metodisti koguduse õpetaja Peeter Hängi sünnist 


Peeter Häng aastal 1933 


Peeter sündis Saaremaal Torgu val- 
las Hänga külas luterlastest vane- 
mate perre. Juba 16-aastaselt asus 
ta tööle õpetaja asetäitjana. 1924. 
aastal abiellus Peeter Lydiaga, kes 
töötas samuti õpetajana. Hängide 
perre sündis kaheksa last. Esimene 
laps kahjuks suri 1,5-aastaselt. Poeg 
Leevi mälestustes oli isa piisavalt 
karm ja range, kuid õiglane. Isa ran- 
gust leevendas ema äärmiselt leebe 
ja hellitav suhtumine lastesse. 
1921. aastal algas Sõrves — Hän- 
gide kodukandis - usuline liikumi- 
ne. 1924. aastal rajati Torgu meto- 
disti kogudus, mida esimesed kaks 
aastat juhtis Karl Kuum. Tema alus- 
tas Torgusse kirikuhoone ehita- 
mist. Peeter Hängi sõnul oli just 
Karl Kuum see, kes oli talle 1929. 
aastal teenäitajaks Kristuse juurde. 
Peetrist sai aktiivne kaastööline 
Torgu koguduses ning 1932. aastal 
määrati ta koguduse õpetajaks. 
Tõenäoliselt sai just see põhjuseks, 
miks ta samal aastal kooliõpetaja 
ametist vallandati. Vallandamise 
aluseks toodi ,,teenistusvahekorda- 
de korraldamise seadus“. 
Koguduse töö Torgus arenes 
jõudsalt. 1937. aastaks oli kogudu- 
ses üle 200 liikme. Torgu kogudu- 
se töö tulemusel kasvas 25 km kau- 
gusel Imaras usklike grupp nii suu- 
reks, et seal otsustati rajada eraldi 
kogudus. 1939. aastal õnnistati sisse 
Imara palvemaja. Koos abikaasaga 
tegi Peeter head usulist kasvatus- 
tööd laste hulgas. Torgu pühapäe- 

vakooli laste arv kõikus 50-80 õpi- 
lase vahel. Omakandi rahva hulgas 
oli Peeter Hängil hea reputatsioon. 
Teda kutsuti liialdamata pühaks 
meheks. 

Torgu koguduses usule tulnud, 
hilisema Pärnu metodisti koguduse 
pastori Laas Helde sõjaeelsete aas- 
tate mälestustest (üles kirjutanud 1. 
Välja): 

Liikmeid võis olla umbes 
150-—200 ringis. Koguduse juurde- 
kasvu peeti üheks suuremaks me- 
todisti koguduste hulgas Eestis. 

Jumalateenistused Torgu kogu- 
duses olid pühapäeviti, kaks korda 
kuus pühapäeva õhtul olid noorte- 
jumalateenistused, nädala sees üks 
piiblitund ja vahetult enne kuu esi- 
mest pühapäeva (kui pidi toimuma 
armulaud) oli kogudusetund. Seal 
räägiti koguduse probleemidest, 
arutati läbi koguduse klasside juha- 
tajate töö. Igas külas oli klass. Klassi- 
juhatajal pidi olema ülevaade oma 
klassi liikmete elust. Kõik tundsid 
üksteist nagu külas ikka. Klassijuha- 
tajad omakorda kutsusid oma klassi 
liikmed kord kuus kokku omavahe- 
lisele vestlusele. Kogudusel oli oma 
vaimuliku kirjanduse raamatukogu, 
mida kasutati üsna palju. Kogudu- 
ses oli suur segakoor ja mandoliini- 
koor, neist mõlemast võtsin osa. 
Koorid tegid väljasõite Abruka saa- 
rele, Imara külla, kus oli meie ko- 
guduse osakond. 

Esimene pastor minu lapsepõlves 
oli Karl Kuum, pärast teda Peeter 
Häng, kooliõpetaja meie oma külast. 
Tema leeritas ka mind ja võttis ko- 
gudusse. Leeris oli koos minuga 
umbes 15 noort. Mõnel aastal oli 
leeriskäijaid vähem, mõnel rohkem. 
Mäletan, et ühel aastal oli isegi 50 
inimest leeris. 

Seejärel saabusid aga murran- 
gulised aastad. 1941. aastal Peeter 
Häng ja tema pere küüditati. Lydia 
koos lastega vabastati mõne kuu 


pärast. Peetrile aga määrati nõu- 
kogudevastase tegevuse eest kõr- 
geim karistusmäär — mahalask- 
mine koos kogu vara konfiskeeri- 
misega, kuid —erinõupidamisel 
mõisteti ta viieks aastaks tööparan- 
duslaagrisse ning seejärel veel 
viieks aastaks sundasumisele Si- 
berisse. Peeter Hängi äravaevatud 
ihu ei pidanud karmidele elutin- 
gimustele vastu ja ta suri 21. sep- 
tembril 1942. 

Teise maailmasõja ajal sai Sõrve 
poolsaar tugevasti kannatada. Ena- 
mik sealsetest küladest laastati. 
Imara küla jäi tühjaks, palvela põle- 
tati maha, Torgu metodisti kirik sai 
pommitabamuse. Suur osa sõrulasi 
evakueeriti Saksamaale, nende hul- 
gas ka Lydia koos seitsme lapsega. 
Aasta hiljem saabusid nad kodu- 
maale tagasi. 

Kuigi Hängide pere lugu lõpeb 
siinkohal pealtnäha kurval toonil, 
on selles loos ometigi palju sellist, 
mis on meile julgustuseks ja ees- 
kujuks. 

See on lugu valikutest — ,Ta 
eelistas pigem näha vaeva koos Ju- 
mala rahvaga kui üürikest aega 
nautida pattu.“ (Hb 11:25) 

See on lugu ustavusest — ,Õndsad 
olete teie, kui teid minu pärast lai- 
matakse ja taga kiusatakse.“ (Mt 5:11) 

See on lugu püsivusest — , Aga 
kes peab vastu lõpuni, see pääseb.” 
(Mk 13:13) 

See on lugu võidust — ,, Kui me 
jääme püsima vaevas, siis valitseme 
koos kuningatena.“ (2Tm 2:12), 
»Sest minu arvates ei vääri nüüdse 
ajastu kannatused mainimist tu- 
levase kirkuse kõrval, mida meile 
ilmutatakse.“ (Rm 8:18). 

Peetri lapselaps Toomas Häng 
on Reeküla metodisti koguduse 
liige ning aktiivne kaastööline. 
Artikli koostamisel on kasutatud materjale 


Toomas Pajusoo raamatust ,Eesti risti- 
kangelasi“ (2006). 


EMK õnnitleb 


19. september 1955, Tõnu Kuusemaa (65) 
14. november 1965, Jana Laaneser (55) 


Koguduste aastapäevad 


11. november 1920, Rakvere kogudus (100) 
10. september |Kärt Jänes-Kapp,| 5. surma-aastapäev 


Koduteel tänab 


10. oktoober EMK töötegijate visioonipäev 


13.-14. november GLS juhtimiskonverents 


Eesti Vabariiki ja Siseministeeriumi riigieelarvelise toetuse eest ajakirja Koduteel kirjastamiseks. 


TEEMANTPULM - 60 aastat abielu! 


Märtsis, koroonakriisi ajal tähistasid 
Tallinna metodisti koguduse liikmed 
Maie ja Uno Kompus oma teemantpulma. 
Kriisi tõttu pidu korraldada ei saanud 
ning pildistaminegi toimus õues kodu- 
ukse ees. Hoolimata sellest, et pulma- 
aastapäeva väärikalt tähistada ei saanud, 
on Maie ja Uno tänulikud oma kodu, järel- 
tulijate ja Jumala õnnistuste eest nende 
elus. 

Maie ja Uno: ,Täname Jumalat 60 
abieluaasta eest. Palju päevi veel meil on 
antud, teab Isa taevas. Olen tänulik kõige 
eest meie kallile Jeesusele! Tema imeline 
käsi on varjanud, hoidnud meid, meie 
peresid. Jeesus on meile väga kallis! Kõik 
au Jeesusele, Isale, Pühale Vaimule!“ 


EMK NOORTETOIMKOND ESITAB VÄLJAKUTSE 
OKTOOBER KILEKOTIVABAKS!“ 


Oled sa metonoor või tegus ettevõtja, koduperenaine, aktiivne harrastussportlane 


või loodusesõber — TULE JA OSALE! 

SÄÄSTAME LOODUST ja oleme leidlikud, proovides elada ühe kuu kilekotita. 
Kajastame oma leidlikkust ja jagame edusamme loodud Facebooki-grupis 
: OKTOOBER KILEKOTIVABAKS“”. 

Antud väljakutse tulemused kajastatakse Koduteele detsembrikuu numbris. 


Plastkottide-vaba kuu: 


e vaata kodu üle ja korja kokku plastkotid, mis sul on, et need kasutusse võtta. Pane endale kotid 


GRETE LEPA NIPINURK: 


käe/seljakotti, autosse, et ka ootamatu osturetke korral oleksid varustatud. 
e Kuisul veel pole, osta endale korralik kandekott, mida iga kord poes käies kasutada. 


Mitmeid puu- ja juurvilju saad osta kilekotita — nt banaanid, õunad, apelsinid, kurk, tomat, kapsas jne. 


e Kui soovid siiski vilju kotti panna, osta riidest võrkkotid. 
e Kui oled tubli käsitööline, õmble need vanadest riidejääkidest. 
e Kui kõik kotid on ikkagi koju jäänud, osta paberkott, aga kasuta seda kindlasti korduvalt! 


NINA] 


Sündmused 


9.—10. oktoober EMK vaimulike osadus- ja õppe- 
päevad 


a 
Foto: erakogu 

30. augustil tähistas Eesti Metodisti Kirik 
KUUES GNT ete TNS ME KEST MES SETELSISE 
ASS ENELJEE ERT TAM ETEISTELEEGA 
ilmumisest. Juubelisündmusel meenutati 
möödunud aegu, söödi torti, loositi kõigi 
ajakirja aastatellimuse teinud isikute vahel 
MEENET te e KELLAMEES 
kirjanduse oleviku ja tuleviku üle. Paneel- 
diskussioonis osalesid Robert Tšerenkov 
(ASSTAT ETEENI Ette Ter 4 
noorteajakirja Pluss tegevtoimetaja Katarina 
Kaleininkas, Liina Raudvassar Eesti Kiriku 
toimetusest, Päevasõna toimetaja Tarmo 
e Et ETEENI TELE Te ET 
SITT EEE ETS MMSETELSTSETL AK: TUT 
LESTA EET TEET EL AMI ETETSTSETUETS 
(e7e3d Ko7B ELA ELE VAI IIE 
https://raadio7.ee/podcast/filter-2020-09-07/ 

Aastatellimus (6 numbrit): 12 eurot. 
AMET SST ETV TE TOTT ee ET ATALESTS 
või Omniva vahendusel. 

